
Žmonės dažnai klausia, kiek šis aplinkraštis kainuoja. Jis duodamas NEMOKAMAI, 
nes už jį moka šv. Juozapas. Vis dėlto šv. Juozapas visuomet ieško žmonių, kurie jam 
padėtų plėsti Jėzaus karalystę įvairiausiais būdais: materialine pagalba, platindami 
religinę literatūrą, malda ar kitais gerais darbais. Kad šventasis Dievo Sūnaus 
Globėjas galėtų toliau tęsti savo didį darbą, reikia kiekvieno žmogaus atsiliepimo į jo 
kvietimą. 


Mieli Tradicijos draugai, 


Paskutiniųjų mėnesių įvykiai Bažnyčioje parodo, kaip stipriai 
Bažnyčios hierarchai yra užkietėję klaidose, kurios ėmė niokoti 
Bažnyčią ypač po Vatikano II Susirinkimo. 


Kai kurių įvykių apžvalga 


Tuo metu, kai daugelyje šalių regime vis didesnį krikščionių, o 
ypač katalikų, persekiojimą, popiežius savo 2010 m. gruodžio 8 d. 
kalboje išreiškė mintį, kad religijų laisvė esanti kelias į taiką. Tačiau 
kiekvienas, kam rūpi objektyvi tiesa, gali suprasti, jog šis naujas 
Bažnyčioje įsigalėjęs mokymas ne tik paskatino milijonus katalikų 
atsimesti nuo tikėjimo, bet ir pažadino naujus katalikų, kurių jau 
nebegina įstatymai, persekiojimus . 

Be to, 2011 m. sausio 1 d. popiežius paskelbė norįs dalyvauti 
naujame tarpreliginiame susitikime Asyžiuje“. Net italų intelektualai, 
paprastai visuomet ginantys tarpreliginį dialogą, prakalbo apie tai, 
kad, nepriklausomai nuo susitikimo rengėjų intencijų ir pareiškimų, 
1966 m. religijų susitikimas Asyžiuje katalikiškajam pasauliui padarė 
didžiulę, neatitaisomą žalą paskatindamas indiferentizmą ir 
reliatyvizmą. Tai, kas anuomet ten vyko ir per spaudą bei televiziją 
buvo plačiai išreklamuota visame pasaulyje, daugeliui tikinčiųjų 
asocijuojasi su vieninteliu dalyku: religiniu indiferentizmu, kuris 
mažai kuo skiriasi nuo ateizmo. 

Paskui šių metų sausio 16 d. popiežius Benediktas XVI pareiškė, 
jog „džiaugiasi galįs savo mylimą pirmtaką Joną Paulių II paskelbti 


: Daugiau apie religijų laisvę skaitykite mūsų žurnale „Pulkim ant kelių“, Nr. 28, 
kurį galite įsigyti Šv. Kazimiero priorate. Visi „Pulkim ant kelių“ tekstai skelbiami 
int. svetainėje www.fsspx.lt. 

* Šeštadienį, švęsdamas pasaulinę taikos dieną, Benediktas XVI pasakė, kad spalio 
mėnesį jis kaip piligrimas keliaus į Asyžių, kviesdamas kitų konfesijų krikščionis, 
kitų pasaulio religijų vadovus „ir visus geros valios žmones prisiminti istorinį 
mano pirmtako gestą ir visų religijų išpažinėjus iškilmingai atnaujinti savo 
įsipareigojimą išgyventi savo tikėjimą kaip tarnystę taikai“. 

palaimintuoju“. Kalbėdamas lenkų piligrimams, jis buvusį popiežių 
pavadino „tikėjimo, tiesos ir laisvės vadovu“. 

Priešingai, galime tvirtai teigti, kad Jonas Paulius II buvo 
medijos ir ekumenizmo popiežius, per kurį Bažnyčia prarado | 
nepaprastai daug antgamtinės dvasios. Tai nusipelno ne pagarbos, 
bet oficialaus pasmerkimo. Tikroji šios beatifikacijos priežastis — 
noras paskelbti jį moderniųjų laikų ir naujosios religijos, 
prieštaraujančios dvidešimčiai Katalikų Bažnyčios amžių, pranašu. 

Visi šie veiksmai pažeidžia Dievo garbę ir kenkia sielų 
išganymui bei Kristaus karalystės išplitimui — ypač todėl, kad juos 
atlieka popiežius, garsėjantis  konservatyviomis pažiūromis. 
Negalime tylėti, juo labiau teisinti tokių veiksmų, kai trypiama Dievo 
garbė, žeminama Bažnyčia, rizikuojama katalikų tikėjimu ir 
paralyžiuojamas netikinčiųjų atvertimo darbas. Šitaip elgdamiesi 
visiškai klaidingai suprastume paklusnumą ir pagarbą Bažnyčios 
autoritetams. 


Šie įvykiai yra didžiulis papiktinimas 


Mes esame pasipiktinę pakartotiniu visų religijų susitikimu 
Asyžiuje ir asmens, kuris buvo pirmasis tokių susitikimų iniciatorius, 
beatifikacija. 

Kaip gali Kristaus atstovas kviesti bendrai maldai klaidingų 
religijų atstovus? 

Ar jis netiki, kad mūsų Viešpats Jėzus Kristus, paaukojęs save už 
mus ant kryžiaus, yra vienintelis Tarpininkas tarp Dievo ir žmonių 
(plg. 1 Tim 2, 5)? 

Ar jis nežino, kad skatindamas kitus melstis netikriems dievams 
taip pat nusideda pirmajam Dievo įsakymui? 

Ar jis nepastebi, kad nepaisant to, kaip bepateisintų savo 
veiksmus, jie sukelia įspūdį, esą visos religijos yra vienodai geros? 
Kaipgi nesipiktinti tokiu sumanymu! 

Kristus, pasaulio Viešpats, bus savo vietininko viešai pažemintas 
ir išniekintas. Katalikų tikėjimas atsidurs dideliame pavojuje. 
Klaidingos religijos bus sustiprintos... 

Jau Pijus XI savo laiku, 1928 m. sausio 6 d., enciklika 
„Mortalium animos“ iškilmingai pasmerkė  ekumeninius 

susirinkimus: „Iš tiesų šios teorijos šalininkai ne tik kad visiškai 
klysta, bet dar ir iškreipdami tikrosios religijos sąvoką jos išsižada ir 
pamažu nukrypsta į natūralizmą ir ateizmą. Išvada aiški: 
solidarizuotis su tokių mokymų šalininkais ir skleidėjais reiškia 
visiškai nutolti nuo dieviškai apreikštos religijos [...] Ar mes 
galėtume pakęsti, — tai būtų neteisumo viršūnė — kad tiesa, dieviškai 
apreikšta tiesa, būtų paversta susitarimo dalyku? “* 

Tai Pijaus XI žodžiai. Ir jis rašo tik apie ekumeninius, o ne apie 
tarpreliginius susitikimus, kokie vyko Asyžiuje! Tačiau dabar - ir tai 
daug rimčiau — popiežius kviečia klaidingų religijų atstovus kartu 
melstis vienoje vietoje! 

Todėl visiškai suprantama monsinjoro Lefebro (Lefebvre) 
1986 m. gruodžio 2 d. reakcija: „Viešoji nuodėmė tikrajam Dievui, 
Įsikūnijusiam Žodžiui ir Jo Bažnyčiai priverčia mus sudrebėti iš 
siaubo. Jonas Paulius II skatina netikras religijas melstis savo 
netikriems dievams. Tai nesuvokiamas, iki šiol nematytas 
skandalas. “* 

Jei tokie veiksmai mūsų nepiktina, vadinasi, mes jau tapome 
abejingi mūsų Viešpaties Jėzaus Kristaus garbei ir Jo karalystei. 
Kaip galime išlikti ramūs matydami, kad Kristaus vietininkas 
nebetiki, jog taika visuomenėje tegali būti Kristaus, tikrojo Dievo ir 
tikrojo žmogaus, karalystės vaisius? Kaip tai įmanoma, kad 
popiežius prisideda prie tų, kurie ne tik atmeta Kristaus karalystę, 
bet ir daugelį amžių iki pat šiandien persekioja šios karalystės 
narius? Kokia sumaištis kils matant, kad Kristaus vietininkas 
klaidingų religijų maldoms teikia tokią pat reikšmę kaip ir maldoms, 
nukreiptoms į Jėzų Kristų, vienintelį pasaulio Išganytoją. 


Atgailos būtinybė 


Tokie paklydimai turėtų mumyse pagimdyti gyvą troškimą 
atlyginti Dievui už šiuos sunkius prasižengimus bei jų pasekmes. 


' Knygų serija „Bažnyčios Mokymas“, II kn. „Apie Bažnyčią“, nr. 98 ir 106. 


* „Aplinkraštis“, Nr. 13, p. 22. 


Asyžiuje bus kalbama apie Dievą, tačiau kiekvienas jį įsivaizduos 
taip, kaip norės. Nebus meldžiamasi tikrajam Dievui ir pasaulio 
Išganytojui Jėzui Kristui šventojoje Ostijoje. 

Kiekvienas iš mūsų galėtų prisidėti prie šio atlyginimo 
eucharistiniu pamaldumu, taip pat asmeninėmis aukomis ir 
maldomis. Tapkime kaip Veronika, kuri guodė Viešpatį šiam nešant 
sunkų kryžių. 

Galų gale tokiomis aplinkybėmis labai svarbu melsti ištikimybės 
Bažnyčiai malonės. Pažįstame sielų, kurios dar vakar viską gerai 
suprato, tačiau šiandien jų dvasia atrodo lyg aptemusi. Kodėl tyli 
vyskupai? Kodėl tyli kunigai? Kodėl tyli katalikai? 

Melskime Nekaltąją Marijos Širdį, šv. Juozapą, Bažnyčios 
globėją, šv. arkangelą Mykolą, kad visuomet liktume ištikimi Jėzaus 
Kristaus garbės gynėjai! 


Būkime tiesos apaštalai 


Šią valandą, kai tamsa vis labiau supa žemę, privalome būti 
tiesos apaštalais, kad neštume šviesą visoms geros valios sieloms. 
Tai nereiškia, kad turėtume agresyviai pulti klystančius Bažnyčios 
autoritetus. Tai reiškia, kad turėtume demaskuoti klaidą ir garsiai 
skelbti tiesą. Tai reiškia, jog turėtume nušluostyti kruviną mūsų 
Viešpaties veidą, kad visi vėl išvystų Jo grožį Jo tyrumą, Jo 
dieviškąją didybę. 


Atsakymas į kai kuriuos prieštaravimus 


1. Kai kurie žmonės sako: „Religija turi didžiulę įtaką žmonėms, 
todėl labai svarbu, kad visos religijos kartu kurtų geresnį pasaulį, 
kuriame būtų gerbiamas kiekvieno skirtingumas...“ 

Tačiau ne čia glūdi problema. Asyžiaus susitikimo negerovė ta, 
kad ten visos religijos bus skatinamos melstis už taiką, tarytum 
susirinkusios į vieną vietą jos galėtų labiau paveikti Dievą, tikrąjį 
Dievą. Tai tolygu sakyti, kad mūsų Viešpats nėra vienintelis 
tarpininkas tarp Dievo ir žmonių ir kad kitos religijos stovi arti 
Dievo ir yra vienaip ar kitaip geros. O tai yra akivaizdi netiesa, 
kurią savo enciklikoje pasmerkė Pijus XI. 

Apaštalas Jonas sako: „Kas negerbia Sūnaus, tas negerbia jį 

siuntusio Tėvo“ (Jn 5, 23). O mūsų Viešpats priduria: „Kas manęs 
nekenčia, nekenčia ir mano Tėvo“ (Jn 15, 23). Tačiau grįžkime prie 
minėto prieštaravimo. Jis remiasi visiška utopija. Tikėjimas, kad 
„religijos“, tokios skirtingos tarpusavyje ir prieštaraujančios viena 
kitai, gali suvienyti žmoniją, tolygus tikėjimui, kad įmanoma taika 
tarp Dievo ir demonų, kurie yra tikrieji klaidingų religijų įkvėpėjai. 
Tai reikštų neigti prigimtinę nuodėmę. Priešingai, mes tikime, kad 
žmogus negimė visiškai „geras“! 

2. Kiti teigia: „Dabar tinkamiausias laikas susivienyti visoms 
religijoms, nes egzistuoja tik vienas Dievas Kūrėjas, kuris skirtingose 
religijose vadinamas skirtingais vardais. Tačiau tikrovėje visi 
šaukiasi to paties Dievo.“ 

Tiesa, kad egzistuoja tik vienas Dievas Kūrėjas. Jis apsireiškė 
mums per savo Sūnų: „Dievas taip pamilo pasaulį, jog atidavė savo 
viengimį Sūnų, kad kiekvienas, kuris jį tiki, nepražūtų, bet turėtų 
amžinąjį gyvenimą. Dievas gi nesiuntė savo Sūnaus į pasaulį, kad jis 
pasaulį pasmerktų, bet kad pasaulis per jį būtų išgelbėtas. Kas jį tiki, 
tas nebus pasmerktas, o kas netiki, jau yra nuteistas už tai, kad netiki 
viengimio Dievo Sūnaus“ (Jn 3, 16-16). Tikėjimas mūsų Viešpačiu 
Jėzumi Kristumi nėra pasirinkimo dalykas. Dievas Tėvas reikalauja 
jo iš mūsų kad galėtų pasauliui suteikti savo palaiminimą ir 
išganymą. Negalima, iškreipus Dievo sampratą, tikėtis Jo 
palaiminimų. Visos klaidingos religijos, neigiančios mūsų Viešpaties 
dieviškumą, atmetančios Trejybės paslaptį, išpažįstančios kitą 
moralę ir kitą mokymą, — visos jos iškreipia Dievą ir Jo valią, todėl 
meldžiasi ne tikrajam ir gyvajam Dievui, o tariamajai, 
įsivaizduojamajai dievybei. 

3. „Bet, - nenusileidžia kiti, — taika juk toks didelis gėris.“ 

Žinoma, visas pasaulis siekia taikos ir laimės. Tačiau taika tėra 
Dievo norimos tvarkos vaisius arba viršūnė. Danguje viešpatauja 
tobula taika dėl to, kad visi ten gyvena pagal Dievo tvarką. Sakoma, 
kad žmogaus organizmas yra taikoje, t. y. sveikas tiek, kiek tinkamai 
kiekvienas jo organas atlieka savo funkciją. 

Ta pati taisyklė galioja ir visuomenės organizmui. Taigi žmonės 
privalo grįžti prie tikrosios Dievo tvarkos, prie teisingo tikėjimo, prie 
teisingos moralės, prie teisingo Dievo garbinimo, prie tvarkingų 

santykių su savo artimu, pagrįstų tikra meile ir teisingumu. 
Kiekvienas privalo vaisingai išnaudoti Dievo jam suteiktas dovanas, 
kartu gerbdamas kitų teises ir Dievo norimą hierarchiją. 


O popiežius ir vyskupai, siekiantys Dievo palaiminimo ir taikos 
žemėje, turėtų vykdyti savo uždavinį, kurį nusakė pats mūsų Viešpats: 


„Tad eikite ir padarykite mano mokiniais visų tautų žmones, 
krikštydami juos vardan Tėvo, ir Sūnaus, ir Šventosios Dvasios, 
mokydami laikytis visko, ką tik esu jums įsakęs“ (Mt 28, 19-20). 


Jūsų Kristuje, kun. Josef Persie 


Generalinio Vyresniojo laiškas draugams ir 
geradariams 


Brangūs draugai ir geradariai, 


Naujieji metai atnešė mums gana daug siurprizų, kurie yra ne tik 
nemalonūs, bet ir dramatiški. Mes kalbame apie įvykius, kurie veikia 
Bažnyčią, o ne apie Japoniją užgriuvusias katastrofas ar apie nelaimes 
arabų šalyse ir Afrikoje, kurios turėtų būti įspėjimas visiems! Bet kas jas 
teisingai supranta? 

Taip, daug nuostolingesnės nei gamtos katastrofos, atnešančios mirtį, 

tragedijas ir labai skaudžius kentėjimus, yra katastrofos, kurios sužeidžia ir 
nužudo sielas. Jei žmonės rūpintųsi savo sielomis taip, kaip rūpinasi kūnais, 
žemės veidas pasikeistų. Bet dalykas, verčiantis mus deramai reaguoti ir 
ieškoti kūno gydymo vos pajutus skausmą, beveik neegzistuoja mūsų proto 
lygmenyje. Nuodėmė, kuri padaro tiek žalos visai žmonijai ir kiekvienai 
žmogiškajai būtybei, yra juntama tik labai menkai ir todėl žmonės neieško 
vaistų nuo jos. Mes kalbame apie dvasinę katastrofą: iš tiesų kokiu kitu 
vardu galima pavadinti įvykį, kuris veda daugybę sielų į pražūtį, kuris 
stumia į pavojų milijonus, jeigu ne bilijonus sielų? Šių metų pradžioje 
Romoje buvo paskelbti net du įvykiai, vedantys į neatsivertimą ir todėl į 
amžiną sielų praradimą: Jono Pauliaus II beatifikacija ir maldos dienos 
Asyžiuje atgaivinimas minint pirmojo visų religijų susitikimo, kurį 
suorganizavo Asyžiuje minėtasis Jonas Paulius II, 25 metų sukaktį. 


Tiems, kuriems gali būti sunku suprasti šių dviejų įvykių svarbą, mes 
tiesiog pacituosime, ką rašė tėvas Franzas Schmitbergeris, pirmasis 
arkivyskupo Marcelio Lefebvre“o darbų tęsėjas, Pijaus X kunigų brolijos 
vyresnysis, prieš 25 metus „Laiške draugams ir geradariams“. Jame jis 
sudarė dalinį sąrašą visų veiksmų, kuriuos atliko Jonas Paulius II, 
popiežius, kuris bus beatifikuotas. 


1986 m. sausio 25 d. popiežius savo pamoksle, pasakytame Šv. 
Pauliaus už Mūrų Bazilikoje, pakvietė visas religijas į Asyžių melstis už 
taiką. 


Pakanka pažvelgti į praėjusių trejų metų įvykius, kad suprastume, kaip 
labai priartėjome prie įsteigimo vienos pasaulinės religijos, vadovaujamos 
vieno popiežiaus, besivadovaujančio viena ir vienintele dogma — Prancūzų 
revoliucijos ir masonų ložių laisve, lygybe ir brolybe. 


1. Naujasis teisės kanonas, paskelbtas paties popiežiaus 1983 m. 
sausio 25 d., panaikina kunigo statusą. Nuo šiol Bažnyčia yra 
„Dievo tauta“, protestantiška ir egalitarine prasme, be pavaldinių ir 
vyresniųjų. Hierarchija, pagal popiežiaus Jono Pauliaus 
paaiškinimą jo konstitucijoje [Sacrae Disciplinae Leges], yra tik 
„tarnystė“. Bažnyčia apibrėžiama kaip bendrystė, kuri rūpinasi 
ekumenizmu. 844 kanonas atvirai leidžia interkomuniją, 204 
kanonas painioja kunigo kunigystę su pasauliečių dvasine 
kunigyste ir t. t. 


2. 1983 m. gruodžio 11 d. sekmadienį popiežius pats pasisiūlė 

pasakyti pamokslą protestantų bažnyčioje Romoje. 


Šerbruko vyskupas iš Kvebeko (Kanada) pakartotinai pakvietė 
protestantus į katedrą atlikti savo negaliojančius šventimus. Jis pats 
dalyvavo vienoje iš šių ceremonijų ir gavo „komuniją“ iš naujai 
įšventintos „kunigės“ rankų. 


1984 m. vasario 19 d. tarp Šventojo Sosto ir Italijos buvo sudarytas 
naujas konkordatas; nuo tada, pritaikant Susirinkimo religinės 
laisvės deklaraciją, Italija jau nebėra katalikiška valstybė, bet 
pasaulietiška, t. y. ateistinė valstybė; pagal tą patį dokumentą Roma 
jau nebėra Šventasis Miestas! 


1984 m. gegužės 10 d. popiežius aplankė budistų šventyklą 
Tailande; jis nusiavė batus ir atsisėdo prie budistų bonzos kojų, 
šiam sėdint prieš altorių, ant kurio stovėjo didelė Budos statula. 


Pastoraciniame laiške, rašytame 1984 m. rugsėjo 16 d., šveicarų 
vyskupai padarė svarbią išvadą, kad „troškimas priimti kartu tą 
pačią duoną prie to paties stalo, t. y. troškimas, kad šventosios 
Mišios ir Vakarienė nebebūtų švenčiamos atskirai, eina iš 
Dievo. Tačiau, — priduria vyskupas, — „reikia atidžiai permąstyti, 
kada šį troškimą įvykdyti“. Be to, jie palaikė įstatymo projektą 
dėl santuokos įstatymo pakeitimo, taip sugriaudami santuoką ir 
šeimą. Dėl jų pritarimo šis naujasis santuokos įstatymas buvo 
priimtas Šveicarijoje 1985 m. rugsėjo 22 dieną. Tai dar kartą 
parodė, kad vyskupai giliai kasasi ne tik po antgamtinės tvarkos, 
bet ir po Dievo nustatytos prigimtinės tvarkos pamatais. 


Prancūzų episkopatas ir toliau primeta eretišką Gyvyjų Akmenų 
katekizmą kaip religinį mokymą, darydamas didelę žalą vaikams. 
„O kas papiktintų vieną iš šitų mažutėlių, kurie mane tiki, tam būtų 
geriau, kad [...] jis būtų paskandintas jūros gelmėje“ (Mt 18, 6). 


Jungtinis kardinolo Hoffnerio ir mr. Lohse, vokiečių Evangelikų 
Bažnyčios tarybos prezidento, pareiškimas, po kuriuo jie pasirašė 
1985 m. sausio 1 d., suteikia partneriams laisvę sudaryti mišrias 
santuokas, krikštyti vaikus ir juos auklėti bet kurioje iš šių 
bažnyčių. 1917 m. Kanonų teisės kodekso 2319 kanonas baudžia 
kiekvieną iš šių trijų nusikaltimų specialia ekskomunika. 


Savo knygoje Ratzingerio Pranešimas (1985) kardinolas 
Ratzingeris skelbia, kad kraštutiniais atvejais kitos religijos yra 

„ypatingos“ išganymo priemonės. Ne, jūsų Eminencija, Jėzus 
Kristus ir tik Jis vienintelis yra Kelias, Tiesa ir Gyvenimas, ir 
niekas neateina pas Tėvą kitaip, kaip tik per Jį! 


Komentaruose, kaip pristatyti judaizmą katekizme, publikuotuose 
1985 m. birželio 24 d., kardinolas Willebrandas tvirtina, kad kaip ir 
žydai mes laukiame Mesijo! Ir jis remiasi žodžiais paties 
popiežiaus, 1980 m. lapkričio 17 d. Maince žydams pareiškusio, 
kad Senasis Testamentas dar nepanaikintas. 


1985 m. vasarą Vatikanas nusiuntė oficialų delegatą į didelės 
naujos mečetės Romoje kertinio akmens dėjimo iškilmes. 


1985 m. rugpjūtį Šventasis Tėvas liudijo jauniems musulmonams 
Kasablankoje, kad mes, krikščionys, garbiname tą patį Dievą kaip 
ir jie — tarsi islame būtų Švenčiausioji Trejybė ir Įsikūnijęs Dievas! 
Po kelių dienų su kai kuriais animistų šventikais ir jų palydomis jis 
nuvyko į Lohomay apylinkes ir dalyvavo kulte „šventojoje girioje“, 
kur buvo kviečiama „vandens jėga“ ir protėvių sudievintos sielos. 
Mažiausiai bent du kartus Karoje ir Togovilyje — Karoje prieš pat 
aukojant šv. Mišias! — jis pylė vandenį ir kukurūzinius miltus į 
išdžiovintą agurko žievę, — tai gestas, kuriuo išpažįstama klaidinga 
religija. 

Katalikų-evangelikų komisija, atsakinga už popiežiaus vizito 
1980 m. Vokietijoje pabaigą, savo baigiamajame pranešime, 
išspausdintame 1986 sausio 24 d., pareiškė, kad jau nebėra 
skirtumų tarp dviejų konfesijų  nuteisinimo, Eucharistijos, 
kunigystės ir popiežystės klausimais. Pastabus stebėtojas netruks 
įžvelgti, kad čia atvirai skelbiama jungtinė ekumeninė religija. 


O dabar, 1986 m. sausio 25 d., jis sukvietė visas religijas į Asyžių 
melstis už taiką. Kaip rašo laikraščiai, galėtų būti parinkta spalio 
24-oji - Jungtinių Tautų įkūrimo diena. „Kokiam Dievui meldžiasi 
žmonės, kurie atvirai neigia mūsų Viešpaties Jėzaus Kristaus 
dieviškumą? Iš tiesų velnias pakišo tokią mintį“, — pakomentavo 
arkivyskupas Lefebvre'as. 


„Ir galiausiai per savo kelionę į Indiją popiežius kalbėjo tik apie 


dialogą tarp religijų ir abipusį supratimą, kartu vystant žmogišką 
brolybę ir socialinę gerovę. 


Ar jūs manote, mano brangūs draugai, kad mums džiugu dėstyti tuos 

dalykus? Mus apima liūdesys apie tai rašant, nes mūsų vienintelis rūpestis 
yra Motinos Bažnyčios gerovė. Taip pat mes nenorime teisti popiežiaus — 
mes mielai paliekame šį delikatų reikalą vėlesniam bažnyčios teismui. Mes 
nepriklausome tiems, kurie skuba tvirtinti, kad Popiežiaus Sostas yra 
tuščias, bet leidžiamės vadovaujami Bažnyčios istorijos. Popiežius 
Honorijus buvo ekskomunikuotas šeštojo Ekumeninio Susirinkimo dėl savo 
neteisingų mokymų, bet niekas niekada nėra skelbęs, kad Honorijus nebuvo 
popiežius. Tačiau mes negalime užsimerkti prieš faktus. 


O slaptos karbonarų (Italų laisvųjų masonų) instrukcijos, kaip ir jų 
laiškai, parašyti 1820 metais, taip pat yra faktai! 


Štai ką mes skaitome: 

„Darbas, kurio mes ruošiamės imtis [...] gali tęstis keletą metų, galbūt 
visą šimtmetį [...] mes turime siekti ir laukti, kaip žydai laukia Mesijo, 
popiežiaus pagal mūsų poreikius [...] Tam, kad taip galėtume sukrėsti uolą, 
ant kurios Dievas pastatė savo Bažnyčią [...] kad Petro pasekėjas pridėtų 
mažąjį pirštelį prie šio sąmokslo [...] Kad būtume tikri, kad turime 
popiežių, kokio mes norime, mes turime paruošti jam kartą, vertą, kad jis 
valdytų taip, kaip mes svajojame [...] Susikurkite gerų katalikų reputaciją 
[-..] Ši reputacija padės lengvai išplatinti mūsų doktrinas tarp jaunų 
dvasininkų [...] Per keletą metų jaunieji kunigai, įvykiams normaliai 
klostantis, perims visas funkcijas [...] Jie bus pašaukti rinkti popiežių [...] ir 
šis popiežius, kaip daugelis jo amžininkų, bus persiėmęs humanistiniais 
principais [...] kuriuos mes ruošiamės išplatinti. 

Mes turime palengva, palaipsniui pasiekti, kad mūsų revoliucinė mintis 
triumfuotų per popiežių [...]“ 

Šis projektas visada man atrodė antžmogiškas apskaičiavimas. 


Dar daugiau mes randame Leono XIII egzorcizmo originale: 

„Dabar klastingiausi priešai Bažnyčią, Nesutepto Avinėlio Nuotaką, 
pripildė kartėlio, privertė ją gerti pelynų, uždėjo savo nedoras rankas ant 
visko, kas joje gražu. Ten, kur buvo įkurta palaimintojo Petro buveinė ir 
Tiesos sostas kaip šviesa tautoms, jie įkūrė pasibjaurėtiną savo piktybės 
sostą, kad kartą sumušę ganytoją, galėtų išsklaidyti avis.“ 


Ką mums daryti susidūrus su šia, žmogišku požiūriu beviltiška, 


situacija? Melstis, dirbti ir kentėti kartu su Bažnyčia. 


Ar po 25 metų šie žodžiai prarado savo galią? Buvo galima tikėtis, kad 
atėjus Benediktui XVI situacija pagerės, nes jis pats pripažino, kad Sventoji 

Motina Bažnyčia yra tragiškoje padėtyje ir faktiškai nubrėžė keletą gairių, 
kurios iš tiesų gali paskatinti pradėti atstatymą, nežiūrint didelio 
priešiškumo. Mes labai vertiname jo geranoriškus veiksmus, kuriuos jis 
atliko dėl mūsų Brolijos ir juos prisimename su dėkingumu. Bet Asyžiaus 
atgaivinimas, nors jo intencija ir sušvelninta, neišvengiamai primins pirmąjį 
Asyžiaus susitikimą, kuris buvo skandalingas daugeliu atžvilgių; vienas iš 
verčiausių dėmesio buvo apgailėtinas, liūdnas reginys matant Kristaus 
Vikarą šalia daugybės įvairiaspalvių pagonių, besimeldžiančių savo 
netikriems dievams ir stabams; Budos statulos padėjimas ant tabernakulio 
Šv. Petro bažnyčioje  Asyžiuje lieka labiausiai sukrečiantis ir 
siaubingiausias dalykas. Kai ketinama švęsti tokio susitikimo jubiliejų, jau 
pats tokio įvykio faktas meta kaltę organizatoriui. Evangelikų-liuteronų 
pastoriui, kuris protestavo prieš šį naująjį Asyžių, Benediktas XVI parašė, 
kad jis darys viską, kas įmanoma, kad išvengtų sinkretizmo. Bet ar kas nors 
pasakys kitų religijų dalyviams, kad yra tik viena tikroji religija, kuri 
išgelbsti? Ar kas nors pasakys jiems, kad nėra kito vardo po dangumi, 
kuriuo galime būti išgelbėti, išskyrus Jėzaus vardą, kaip mokė šv. Petras, 
pirmasis popiežius (plg. Apd 4, 12)? Tai yra tikėjimo dogmos! 


Jei organizatoriai nutyli tokias pagrindines tiesas, jie apgauna dalyvius! 
Jeigu jie nuslepia nuo jų vienintelį reikalingą dalyką, unum necessarium, 
versdami juos tikėti, kad viskas ir taip gerai, nes Šventoji Dvasia kitomis 
religijomis irgi naudojasi kaip išganymo priemonėmis — net jei jie kalba 
apie ypatingas priemones, pasak Vatikano II Susirinkimo mokymo, tada jie 
veda juos į klaidą, atimdami iš jų priemones išsigelbėti. 

Apie Jono Pauliaus II beatifikaciją reikėtų pasakyti, kad jos tiesioginis 
poveikis bus pašventinimas viso jo pontifikato, visų jo darbų, net 
skandalingiausių, tų, kurie daugiausia aprašyti, kaip antai Korano 
pabučiavimas ir pakartotinos atgailavimo ceremonijos, kurios verčia 
žmones manyti, kad Bažnyčia atsakinga už schizmas, dėl kurių buvo 
atsiskirta nuo mūsų Šventos Motinos Bažnyčios ir prisirišta prie klaidos ir 
erezijos, todėl prarasta nesuskaičiuojama daugybė krikščioniškų sielų. 
Tiesą sakant, visa tai veda į abejingumą kasdieniame gyvenime; ir keletas 
mėginimų, kurių Roma imasi norėdama pataisyti kursą, tokį žalingą 
Bažnyčiai, duoda tik apgailėtinai menkus rezultatus: pati Bažnyčia yra 
anemiška. 


Jie mums sakys, kad perdedame, kad esame melodramiški ar kad 
vartojame tendencingą retoriką; tačiau šis dramatiškas įvertinimas buvo 
pateiktas net popiežių Pauliaus VI, Jono Pauliaus II ir Benedikto XVI 

kalbose. Tačiau jis pasirodo kaip kometa dangaus skliaute ir yra greit 
pamirštamas, palikdamas daugumą visiškai abejingą, nesirūpinančią pakelti 
akių į Dangų. 


Ką daryti? Ką galime padaryti mes, mano brangūs draugai? „Malda ir 
auka“ buvo šūkis, duotas mūsų brangios dangiškosios Motinos, labiausiai 
Palaimintos Mergelės Marijos, tiek Lurde, tiek Fatimoje; šie dangaus 
pamokymai tebegalioja ir šiandien, netgi dar labiau nei tada, kai jie buvo 
ištarti. Daugelis iš jūsų svarsto, koks buvo mūsų Rožančiaus kryžiaus 
žygio, pasibaigusio praėjusiais metais, poveikis. Mes nusiuntėme jo 
rezultatus kartu su mūsų prašymu Aukščiausiajam Pontifikui, kuris 
nesiteikė atsakyti net laišku, patvirtinančiu, kad juos gavo. Bet tai neturėtų 
atimti mums drąsos. Mūsų malda buvo pasiųsta į dangų mūsų Poniai, 
gerajai ir gailestingajai Motinai, ir Gailestingajam Dievui; todėl mes 
neturime teisės abejoti, kad mūsų maldos nebus išklausytos pagal 
neklaidingus Dievo apvaizdos patvarkymus. Pasitikėkime geruoju 
Viešpačiu. Bet visgi Bažnyčios ir pasaulio padėtis mus ragina primygtinai 
prašyti jus, kad nesiliautumėte melstis už Bažnyčios ir pasaulio gėrį, už 
Nekaltosios Marijos Širdies triumfą. Krizės intensyvumas, pagausėjimas 
įvairiausių nelaimių, kurios ištinka žmoniją ar jai gresia, reikalauja iš mūsų 
atitinkamo nusiteikimo: „Oportet semper orare et numguam deficere“ 
(Reikia visuomet melstis ir nepaliauti) (Lk 18, 1). 


Todėl mums atrodo, kad reikia skubėti ir dabar yra ypač palankus 
momentas dar kartą pradėti Rožančiaus kryžiaus žygį, maldos ir „atgailos 
kampaniją, kadangi su padidėjusiu smarkumu blogis užliejo Šventąją 
Bažnyčią. Nuo šių metų Velykų iki 2012 m. Sekminių kviečiame jus dėti 
visas savo pastangas, visas jėgas, kad surinktume naują dvasinę puokštę, 
naują Šių rožių girliandą, kurios yra tokios malonios mūsų Poniai, 
maldaujant, kad ji tarpininkautų tarp savo vaikų ir savo dieviškojo Sūnaus 
bei Visagalio Tėvo. Sielų sąmyšis tik didėja; jos yra atiduodamos į rankas 
plėšrių vilkų, esančių avidėje. Išbandymas toks sunkus, kad net išrinktieji 
pražūtų, jei jis nebūtų sutrumpintas. Keleto viltingų įvykių, kelių praėjusių 
metų nepakanka, kad galėtume sakyti, jog dalykai pasikeitė iš pagrindų. Jie 
teikia mums didelių vilčių ateičiai, bet kaip šviesa, kurią matome, būdami 
tunelio gale. Taigi visa širdimi prašykime mūsų Dangiškąją Motiną 
tarpininkauti, kad šis siaubingas išbandymas būtų sutrumpintas, kad 
modernistų apsiaustas, apsiautęs Bažnyčią po Vatikano II Susirinkimo, 
būtų suplėšytas ir kad aukštieji dvasininkai galėtų atlikti savo pareigas 
gelbėti sielas, kad Bažnyčia atgautų dvasinę didybę ir grožį, kad sielos 

visame pasaulyje galėtų išgirsti Gerąją Naujieną, kuri atverčia, priimti 
Sakramentus, kurie išgano ir rastų vieną avidę. O, kaip mums patiktų, kad 
nereikėtų vartoti tokių dramatiškų žodžių, bet tai būtų melas ir 
nusikalstamas aplaidumas, jei guostume jus, leisdami tikėti, kad viskas 
susitvarkys savaime. 


Mes pasikliaujame jūsų dosnumu ir tikimės dar kartą surinkti bent 12 
milijonų rožančių puokštę ta intencija, kad Bažnyčia būtų apsaugota nuo 
blogio, kuris jai kelia grėsmę artimoje ateityje, kad Rusija būtų paaukota ir 
kad Nekaltoji greičiau triumfuotų. 


Kad mūsų maldos būtų dar galingesnės ir kad kiekvienas gautų didesnę 
naudą, mes norime užbaigti primindami, kad kai kalbame Rožančių, 
svarbiausias dalykas ne „Sveika, Marija“ skaičius, bet meldimosi būdas. 
Monotonija ar išsiblaškymas gali būti veiksmingai nugalėta kalbant 
Rožančių taip, kaip mokė pati Marija: kol varstome rožančiaus karoliukus, 
turime apmąstyti epizodus iš mūsų Viešpaties ir Jo Švenčiausiosios 
Motinos gyvenimo ir paslaptis, kurias jie atskleidžia. Svarbiausias dalykas 
yra ryšys su mūsų Išganytojo gyvenimu, kuris užsimezga, kai su meile 
kiekviename dešimtuke mąstome apie įvykius, apie Rožančiaus „paslaptis“. 
„Sveika, Marija“ dešimtukai tampa tarsi foninė muzika, lydinti ir palaikanti 
ši galingą, švelnų ryšį su Dievu, mūsų Viešpačiu, ir mūsų Ponia. Sesuo 
Liucija iš Fatimos sekdama popiežiais sakydavo, kad Dievas norėjo teikti 
ypatingą malonę per šią maldą, todėl nėra problemos, kurios nebūtų galima 
išspręsti šiuo galingu pamaldumu. Mes drįstame primygtinai raginti 
šeimoje kalbėti šią maldą, kuri kasdien įrodo savo veiksmingumą gindama 
vaikus ir jaunus žmones nuo pagundų ir šiuolaikinio pasaulio baisių pavojų, 
kuri saugo šeimos vienybę nuo daugelio jai gresiančių blogybių. 
Nepraraskime drąsos dėl akivaizdaus dieviškosios Apvaizdos tylėjimo po 
mūsų paskutinio kryžiaus žygio. Ar nėra taip, kad Dievas mėgsta, kai mes 
svarbiuose dalykuose jam įrodome, kad mokame vertinti tai, ko prašome ir 
kad mes pasiruošę už tai sumokėti? 


Ruošdamiesi pradėti minėti mūsų Viešpaties Kančios Šventąją 
Savaitę ir šlovingą mūsų Atpirkėjo Prisikėlimą, mes prašome mūsų Motiną, 
kad teiktųsi palaiminti jūsų dosnumą ir pavedame jus jos meilingam 
apgynimui, prašydami išklausyti jūsų ištvermingas maldas. 


Menzingenas, Pirmasis Kančios Sekmadienis 


+ Bernard Fellay, Generalinis Vyresnysis 

Jūs einate prieš popiežių! 


Ne, mes neiname prieš popiežių, mes mylime jį ir Bažnyčią. Meilė 
popiežiui, Bažnyčiai ir sieloms mus įpareigoja netylėti, jeigu tikėjimui ir 
sielų išganymui kyla pavojus. Šv. Paulius taip pat prieštaravo šv. Petrui 
(plg. Gal 2, 11) ir šv. Atanazas tuometiniam popiežiui, kai jie elgėsi 
neteisingai. 


Bet jūs atsiskiriate nuo Bažnyčios! 


Ne! Mes niekada nenorėjome ir nenorime atsiskirti nuo Bažnyčios ir 
nuo jos hierarchijos. Bet jeigu ji skelbia kitą mokslą, nei skelbė Bažnyčia 
beveik 2000 metų, mes turime ne tik teisę, bet ir pareigą prieštarauti. 


Kuo remdamiesi jūs sakote, kad popiežius ir vyskupai nedaro to, 
ką Bažnyčia darė 2000 metų? 


Bažnyčia niekada neragino kitų religijų „iškilmingai atnaujinti savo 
įsipareigojimą išgyventi savo tikėjimą kaip tarnystę taikai“, bet ragino jų 
išpažinėjus atsiversti ir rodė jiems pasmerkimo pavojus, jeigu jie 
neatsiverstų. Bažnyčia niekada anksčiau nepritarė  ekumeninėms 
pamaldoms, visada jas smerkė. Ji niekada neleido protestantams pastoriams 
kurti naujos liturgijos katalikams, kaip atsitiko po Vatikano II Susirinkimo. 
Ir tai tik keletas pavyzdžių. Apskritai mes galime dažnai pastebėti, kad 
bažnytiniai dokumentai šiandien patvirtina tai, ką Bažnyčia anksčiau 
atmetė. 


Kaip jūs galite manyti esą teisūs, jeigu 4000 vyskupų sako ką kitą? 


Kiekybė nebūtinai atspindi tiesą. Be to, ne mes galvojame, kad esame 
protingesni už kitus, bet modernistai sako, kad jie geriau išmano už 2000 
metų gyvuojančią Bažnyčią ir gali padaryti tai, ką Bažnyčia, ypač per 
pastaruosius 200 metų, stebėdama kas darosi, griežtai pasmerkė. Mes 
turėtume kalbėti ne tik apie dabartinius vyskupus, bet apie 2000 metų 
Bažnyčiai vadovavusius vyskupus. 

Pavyzdžiui, per arianizmo krizę, vykusią IV-V a., daugybė vyskupų 
nebetikėjo, kad Kristus yra tikrasis Dievo Sūnus. Bet jie klydo, ir pagaliau 
tiesa pergalėjo klaidą dėl krikščioniškos tautos ir keleto vyskupų 
pasipriešinimo ir ištikimybės tikrajam tikėjimui. 


Bet popiežiai ir visuotiniai Susirinkimai negali klysti! 

Jie tik ypatingomis sąlygomis neklysta. Paskutinė dogma buvo 
paskelbta 1954 m. (Švč. M. Marijos Ėmimas į dangų). Per Vatikano II 
Susirinkimą popiežius Paulius VI aiškiai pasakė, kad Susirinkimas nėra 
dogmatiškas, bet tik pastoracinis. Ir po paskutinės dogmos paskelbimo ne 
vienas popiežius naudojo neklystamumo charizmą. 


Bet vis tiek jūs turite būti paklusnūs! 


Kanonų teisės kodeksas patvirtina seną principą: „Salus animarum 
suprema lex“ (Sielų išganymas yra aukščiausiasis įstatymas). Negalima 
paklusti tada, kai paklusnumas nesuderinamas su tikėjimu ir sielų 
išganymu, kaip yra dabar. Juk ir tėvas negali liepti sūnui vogti, nes tai 
draudžia Dievo autoritetas. Mes turime labiau paklusti Dievui nei žmonėms 
(plg. Apd 5, 29). 

Tai mes turėtume paklausti apie vyskupų paklusnumą. Pvz., popiežius 
davė leidimą aukoti tradicines Mišias ir jo įsteigta kardinolų komisija 
Romoje aiškiai pasakė, kad jos niekada nebuvo uždraustos. Bet yra 
vyskupų, kurie draudžia tai, ką popiežius leido (taip pat ir Lietuvoje), ir 
persekioja tuos kunigus, kurie norėtų tradicinės liturgijos. Tai 
nepaklusnumas ir didelis neteisingumas. 


Tada jūs patys sprendžiate, kada paklusti ir kada ne! 


Ne! Mes turime laikytis to, ko Šv. Raštas ir 2000 metų Bažnyčios 
Padavimas ir esantys vienybėje su juo popiežiai mus moko. Kaip sakė šv. 
Vincentas Lerinietis, mes turime laikytis to, kuo buvo tikėta visur, 
visuomet ir visų. Ir Vatikano I Susirinkimas, paskelbdamas popiežiaus 
neklystamumo dogmą, išdėstė: „Nes Šventoji Dvasia Petro įpėdiniams 
buvo pažadėta ne tam, kad jai apreiškus jie skelbtų naują doktriną, bet tam, 
kad jai padedant šventai saugotų ir ištikimai perteiktų apaštalų perduotą 
apreiškimą, tai yra tikėjimo depozitą“! Jeigu paliepimai griauna tikėjimą ir 
prieštarauja sielų išganymo tikslui, mes negalime jų vykdyti. 


Bet tikėjimas yra kažkas gyva, o jūs sakote, kad jis negali keistis! 

Tikėjimas yra gyvas tada, kai žmonės gilina tikėjimą ir pagal jį 
gyvena, o ne tada, kai išrandama kažkas nauja. Tikėjimas vadinamas gyvu, 
nes teikia mums amžinąjį gyvenimą, jeigu mes vykdome, ką jis nurodo. 


ž Knygų serija „Bažnyčios Mokymas“, I kn. „Apie Bažnyčią“, nr. 21. 

Ar Bažnyčia, teologija, ritualai negali vystytis? 


Savaime suprantama, gali. Bet visuomet harmonijoje su tikėjimu, su 
Šv. Raštu ir visu Padavimu. Šiandien negali būti kita tiesa, nei buvo vakar. 


Kodėl jūs įsitikinę, kad tik jūs teisūs? 


Kas yra teisūs, lemia ne mūsų nuomonė. Mes tą matome: 
- iš Šv. Rašto, 
- iš Padavimo ir 2000 metų Bažnyčios Mokymo, 
- iš vaisių. 

Iš vaisių? 


Taip! Nuo Vatikano II Susirinkimo laikų Bažnyčioje įsigalėjo 
liberalizmas. Pagal jį kiekviena religija ir nuomonė yra teisinga, 
nepriklausoma nuo tiesos. Vietoj Kristaus karaliaus teisių yra paskelbtos 
žmonių teisės. Todėl krikščioniškų tautų tikėjimas labai susilpnėjo, ką rodo 
krikščionių tikėjimo praktika. Krikščioniški papročiai dingsta. Žmonės 
nebepažįsta tikėjimo ir nebegali jo ginti, tampa viskam abejingi. 
Krikščioniška santuoka ir kunigystė yra labai profanuota, kadangi 
nebesuvokiama jų esmės ir vertės. Bet pasistengti gali tik tas, kuris žino, 
dėl ko verta pasistengti. Todėl tiek daug skyrybų ir atsimetimų nuo 
kunigystės ir vienuolystės, todėl tiek daug skandalų. Juk kas pats gyvena 
skandalingai, tas nebeskelbs tiesos ir dorybės, nebeturės drąsos skelbti 
tiesų, kurių pasaulis nenori priimti. Nebekalbama apie gyvenimo tikslą ir 
apie tai, kad nuodėmė veda į pragarą. Dievas skelbiamas esąs tik 
gailestingas pamirštant Jo teisingumą. Todėl mums nebereikia stengtis ir 
galime gyventi taip, kaip norime. Aišku, kad tada nebesvarbi dorovė ir 
tiesa, nebesvarbūs sakramentai ir pasiruošimas jiems. Pranyksta pagarba 
tikėjimui ir Dievui, tikėjimo ir dorovės pažinimas, todėl dingsta meilė ir 
uolumas. 

Akivaizdu, kad tai modernizmo vaisiai. Anksčiau, netgi tada, kai vyko 
persekiojimas, to nebuvo. Blogi vaisiai nėra tik dabartinio pasaulio įtakos 
pasekmė, jų šaknys yra naujojoje teologijoje ir kenksmingose reformose. 
Be to, gana dažnai sakramentai yra suteikiami abejingai, t. y. jie dažnai 
suteikiami panaudojant netinkamą sakramentinę medžiagą arba klaidingą 
sakramentinę formą; gali būti abejinga ir teikėjo, paveikto moderniosios 
teologijos, intencija. 

Bet kas jums duoda teisę dirbti be vyskupų leidimo? 

Modernizmo vaisiai atvedė Bažnyčią į būtinybės būklę. Sielos turi 
teisę gauti tikrą mokslą be modernizmo priemaišų, priimti sakramentus, 

kurie neabejotinai galioja, ir iš nepritariančių modernizmui kunigų rankų. 
Jeigu mes tik dejuosime ir nieko nedarysime, Bažnyčia praras jaunimą ir 
daug sielų liks be jokios pagalbos. 


Bet ir Šv. Petro kunigų brolija teikia sakramentus pagal tradicinį 
ritualą. 


Taip, bet jie eina į kompromisus su modernizmu ir nebekovoja su 
blogybių šaltiniais, esančiais Vatikano II Susirinkimo tekstuose ir 
reformose, kurioms jie turi pritarti. Todėl ir ten atsiranda tie patys vaisiai. Ir 
gana dažnai vyskupai netgi neleidžia Šv. Petro brolijai dirbti. 

Mes negalime atskirti Mišių klausimo nuo tikėjimo klausimo. Kitaip 
mes būtume tik nostalgiją išgyvenantys bažnytiniai folkloristai. 


Jūs kalbate negatyviai. Turėtumėte akcentuoti gerus dalykus, 
kreipti daugiau dėmesio į dvasinį gyvenimą, su džiaugsmu kelti žmonių 
širdis aukštyn. 


Taip kalbėti yra tas pat, kaip skųstis gaisrininkais, kurie, gesindami 
gaisrą, triukšmauja ir viską aplieja vandeniu; arba linksmai ruoštis sutikti 
artėjantį uraganą. Jeigu gresia didelis pavojus, tada reikia laiku perspėti 
žmones, kad jie galėtų išgelbėti savo gyvybes. 

Taip pat reikia elgtis, kai tikėjimas atsiduria pavojuje. Tie, kurie 
dalyvauja mūsų Mišiose, žino, kad mes kartais kalbame apie tokius 
dalykus. 

Be to, Šv. Raštas, netgi pats Kristus dažnai kalba apie pragarą, 
nuodėmę ir jos pasekmes, apie Jeruzalės sunaikinimą ir pasaulio pabaigą. Ir 
Švč. M. Marija per Bažnyčios pripažintus apsireiškimus La Salete, Lurde, 
Fatimoje visuomet kalbėjo apie Dievo bausmę už nuodėmes ir atgailos 
būtinybę. Tokia yra Jos apsireiškimų esmė. Aktualu: Ji sakė, kad 
vienuolynai tapo netyrumo kloakomis. 


Ką, pasak jūsų, reikėtų daryti norint atnaujinti Bažnyčią? 


1. Žmonės turi gilinti tikėjimą ir studijuoti gerą (ne modernųjį) 
katekizmą ir Bažnyčios Mokymą, galiojusį iki Vatikano II Susirinkimo. 
Todėl mes išleidžiame nemažai knygų. 

2. Mūsų pareiga ne tik pažinti tikėjimą, bet ir daryti tai, ką jis liepia, 
uoliai, ne drungnai: per maldą ir dorovę. Kiekvienas turi dirbti dėl savo 
sielos išganymo. 

3. Kiekvienas turi savo pavyzdžiu, kalbomis ir platindamas religinę 
literatūrą apaštalauti savo aplinkoje. Reikėtų tokio apaštalavimo judėjimo, 

koks buvo Militia Immaculatae, Maksimilijono Kolbės įsteigtas Lenkijoje. 
Ką jūs galite pasiūlyti dėl Mišių? 


Savaime suprantama, vengti ekumeninių renginių, taip pat naujųjų 
Mišių, turinčių protestantizmo dvasią“. Kas nuolat geria nuodus, negali 
išsaugoti savo sveikatos ir gyvybės. Mes negalime priimti modernizmo ir 
kartu išsaugoti savo tikėjimo. Kas negali kiekvieną sekmadienį išklausyti 
tradicines Mišias, geriau tegu meldžiasi namuose ir kuo dažniau išnaudoja 
galimybę jose dalyvauti. Sekmadienio pareiga yra dalyvauti ne 
moderniosiose, bet tikrosiose šv. Mišiose. 

Kiekvienas turi suprasti, kad yra neįmanoma perduoti savo vaikams 
tikėjimo ir dirbti Bažnyčios gerovei būnant modernizme. Reikia užimti 
tvirtą poziciją ir jos laikytis. 

Ar jūs į ateitį žiūrite pesimistiškai? 


Visai ne. Kristus pasakė, kad pragaro vartai nenugalės Bažnyčios. 
Bažnyčia vėl klestės. Žinoma, jos apsivalymas bus skausmingas ir lėtas 
procesas; niekas nežino, kas dar įvyks ir kiekvienas turi visas savo jėgas 
paskirti darbui. 


„Velnias toks stiprus, kadangi gerieji tokie silpni“ (šv. Jonas 


Boskas). 


Arkivyskupo Lefebvre“o ir vyskupo de Castro 
Mayerio deklaracija po visų religijų Kongreso 
Asyžiuje 1986 m. 


Roma paklausė, ar ketiname paskelbti apie savo santykių nutraukimą 
su Vatikanu dėl kongreso, įvykusio Asyžiuje. 


' Aplinkraštis, Nr. 12, 2011 m. kovas-balandis, p. 9 ir toliau (int. svetainė 


www.fsspx.lt). 

Mes manome, kad turėtų kilti toks klausimas: ar jūs tikite, kad 
Asyžiaus kongresas užbaigia Romos autoritetų santykių nutraukimą su 
Katalikų Bažnyčia ir ar ketinte tai paskelbti? 

Šis klausimas kelia susirūpinimą tiems, kurie vis dar yra katalikai. 

Aišku, kad po Vatikano II Susirinkimo popiežius ir vyskupai pradėjo 
vis labiau tolti nuo savo pirmtakų. 

Viskas, ką Bažnyčia, gindama tikėjimą, yra nuveikusi praėjusiais 
amžiais ir viskas, ką padarė misionieriai, platindami tikėjimą net per 
kankinystę, nuo šiol laikoma kalte, kurią Bažnyčia turi išpažinti ir už kurią 
turi prašyti atleidimo. 

Vienuolikos popiežių, valdžiusių Bažnyčią nuo 1789 iki 1958 metų ir 
pasmerkusių liberaliąją revoliuciją bei jos dokumentus, požiūris yra 
laikomas „nesupratimu krikščioniškos dvasios, kuri šią revoliuciją įkvėpė“. 

Dėl šio visiško Romos pasikeitimo, įvykusio po Vatikano II 
Susirinkimo, esame priversti pakartoti mūsų Viešpaties žodžius, skirtus 
atėjusiems Jo suimti: „Dabar atėjo jūsų valanda, tamsybių siautėjimas“ (Lk 
22,53). 

Perimdami liberaliąją protestantizmo ir revoliucijos religiją, 
natūralistinius Ž. Ž. Ruso principus, Žmogaus Teisių Deklaracijos 
ateistines laisves, pagal kurias žmogaus orumo principas nebeturi jokio 
ryšio su tiesa ir moraliniu orumu, Romos autoritetai nusigręžia nuo savo 
pirmtakų ir nutraukia ryšį su Katalikų Bažnyčia bei stoja tarnauti 
Krikščionybės ir visuotinės mūsų Viešpaties Jėzaus Kristaus Karalystės 
griovėjams. 

Dabartiniai Jono Pauliaus II ir nacionalinių episkopatų veiksmai 
atspindi metai iš metų vykstantį radikalų pasikeitimą tikėjimo, Bažnyčios, 
kunigystės, pasaulio išgelbėjimo per malonę koncepcijoje. 

Didžiausias ankstesnio Bažnyčios Mokymo atsižadėjimas įvyko 
Asyžiuje po apsilankymo sinagogoje. Viešoji nuodėmė tikrajam Dievui, 
Įsikūnijusiam Žodžiui ir Jo Bažnyčiai priverčia mus sudrebėti iš siaubo. 
Jonas Paulius II skatina netikras religijas melstis savo netikriems dievams. 
Tai nesuvokiamas, iki šiol nematytas skandalas. 

Mes galime prisiminti savo 1974 m. lapkričio 21 d. deklaraciją, kuri 
tampa dar aktualesnė. 

Mes, kurie išliekame nepriekaištingai ištikimi visų laikų Katalikų ir 
Romos Bažnyčiai, esame įpareigoti paskelbti, kad ši moderniosios 
prisitaikėliškos Romos modernistinė ir liberalioji religija vis labiau tolsta 
nuo mūsų, išpažįstančių vienuolikos popiežių, pasmerkusių šią klaidingą 
religiją, tikėjimą. 

Ryšius nutraukiame ne mes, bet Paulius VI ir Jonas Paulius II. 

Tai, kad šie du popiežiai ir juos pamėgdžiojantys vyskupai atmeta visą 
Bažnyčios praeitį, yra nesuvokiama bedievystė ir nepagarba tiems, kurie 
išlieka katalikais, ištikimai besilaikančiais dvidešimties amžių tikėjimo. 

Todėl mes laikome negaliojančiu visa, kas įkvėpta tos praeities 
neigimo dvasios: visas posusirinkimines reformas ir visus Romos 
veiksmus, atliktus šioje bedieviškoje dvasioje. 

Mes pasikliaujame Dievo malone ir ištikimosios Mergelės, visų 
kankinių, visų popiežių iki Vatikano II Susirinkimo, visų kontempliatyviųjų 
ir misionieriškųjų ordinų įkūrėjų (vyrų ir moterų) pagalba ir prašome juos 
ateiti ir padėti mums atnaujinti Bažnyčią per integralią ištikimybę tradicijai. 


Buenos Airės, 1986 m. gruodžio 2 d. 


Jo Ekscelencija arkivyskupas Marcel Lefebvre 
Tiulio arkivyskupas-vyskupas 


Jo Ekscelencija vyskupas Antonio de Castro Mayer 
Kampos vyskupas emeritas, 
visiškai pritariantis šiai deklaracijai 


—RAY R — 


Arkivyskupo Marcelio Lefebvre“o 1974 metų 
lapkričio 21 dienos deklaracija 


Visa širdimi ir visa siela priklausome katalikiškajai Romai, katalikų 
tikėjimo bei tradicijų, būtinų jo išsaugojimui, sergėtojai; amžinajai Romai, 
išminties ir tiesos mokytojai. 

Bet kuriuo atveju atsisakome ir visada atsisakydavome paklusti 
neomodernistinių ir neoprotestantiškų tendencijų Romai, kuri iki galo 
atsiskleidė per Vatikano II Susirinkimą, o po Susirinkimo — visose savo 
reformose. 

Visos reformos prisidėjo ir nuolat prisideda prie Bažnyčios ir 
kunigystės griovimo, Mišių Aukos ir sakramentų niokojimo, vienuoliškojo 
gyvenimo sunykimo ir natūralistinio bei tejardistinio' mokymo 


! Tejardistinis: nuo modernistinio teologo Teilhard de Chardin vardo. 

universitetuose, seminarijose ir katechetikoje: mokymo, kylančio iš 
liberalizmo ir protestantizmo, kurie daugybę kartų buvo pasmerkti 
iškilmingu Bažnyčios Mokymų. 

Joks autoritetas, net ir pats aukščiausias hierarchijoje, negali priversti 
mus apleisti ar susilpninti savo katalikišką tikėjimą, taip aiškiai išreikštą 
Bažnyčios Mokyme ir išpažintą devyniolika amžių. 

„Broliai, — sako šv. Paulius, — net jeigu mes patys ar angelas iš 
dangaus imtų jums skelbti kitokią evangeliją, negu esame jums paskelbę, 
tebūnie prakeiktas“ (Gal 1, 8). 

Ar tai nėra tas pat, ką Šventasis Tėvas šiandien mums kartoja? Ir jei 
yra tam tikrų prieštaravimų jo žodžiuose ir darbuose, lygiai kaip ir 
dikasterijų! veikloje, tada mes remiamės tuo, ko visada buvo mokoma, 
tampame kurčiais griaunančioms Bažnyčią naujovėms. 

Neįmanoma iš pagrindų pakeisti /ex orandi, nepakeitus lex credendi“. 
Su naujosiomis Mišiomis siejasi naujasis katekizmas, naujoji kunigystė, 
charizmatikų judėjimas — visa tai prieštarauja ortodoksijai ir niekada 
nesikeičiančiam Bažnyčios Mokymui. 

Ši reforma, kylanti iš liberalizmo ir protestantizmo, yra visiškai 
sugedusi; ji atsiranda iš erezijos ir veda į ereziją, net jei ne visi jos veiksmai 
yra formaliai eretiški. Todėl neįmanoma, kad kuris nors sąžiningas ir 
ištikimas katalikas priimtų šią reformą ar kokiu nors būdu jai paklustų. 

Vienintelis ištikimybės Bažnyčiai ir katalikų doktrinai požiūris, 
vedantis mus į išganymą, yra kategoriškas atsisakymas priimti šią reformą. 
Būtent todėl, visai nesukildami, be jokio kartėlio ar apmaudo, mes tęsiame 
savo kunigų ugdymo darbą vadovaudamiesi niekada nesikeičiančiu 
Bažnyčios Mokymu, nuoširdžiai įsitikinę, kad tai — didžiausias dalykas, 
kuriuo mes galime pasitarnauti Šventajai Katalikų Bažnyčiai, 
Aukščiausiajam Pontifikui ir būsimosioms kartoms. 

Būtent todėl mes tvirtai laikomės visko, ko Bažnyčia nuosekliai mokė 
ir ką praktikavo tikėjimo, moralės, Dievo garbinimo, katechetikos, kunigų 
formacijos ir Bažnyčios institucijų srityse (kodifikavo knygose, išleistose 
prieš įsivyraujant modernistinei Susirinkimo įtakai) iki tol, kol tikroji 
tradicijos šviesa neišsklaidys sutemų, dengiančių dangų virš amžinosios 
Romos. 

Taip elgdamiesi iš Dievo malonės ir su Mergelės Marijos, šv. Juozapo 
ir šv. Pijaus X pagalba, mes neabejojame, jog esame ištikimi Visuotinei ir 


' Romos kongregacijos ir kt. įstaigos, vadovaujamos kardinolų. 
* Maldos tvarka, tikėjimo tvarka. 
23 


Romos Bažnyčiai, visiems šv. Petro įpėdiniams ir kad esame fideles 
dispensatores mysteriorum Domini Nostri Jesu Christi in Spiritu Sancto 
(ištikimi mūsų Viešpaties Jėzaus Kristaus paslapčių valdytojai Šventojoje 
Dvasioje). 


+ Marcel Lefebvre 


Keletas pamąstymų apie beatifikacijos ir 
kanonizacijos procesus 


Kun. Karl Stehlin 


Kristus reikalauja iš savo Bažnyčios šventumo. Jis pasakė aiškiai: 
„Taigi būkite tokie tobuli, kaip jūsų dangiškasis Tėvas yra tobulas“ (Mt 5, 
48). Kristus „atidavė už ją (t. y. už Bažnyčią) save, kad ją pašventintų 
apvalydamas vandens nuplovimu ir žodžiu“ (Ef 5, 25-26). Šventumas - tai 
tobulumas! Remiantis išimties taisykle galima pasakyti, kad šventumas yra 
nuodėmės nebuvimas. Pozityvaus sprendimo prasme šventumas reiškia 
tobulą gėrį. Žmogaus elgesyje šventumas pasireiškia nuolatiniu ir visišku 
pasiryžimu daryti gera. Šis pasiryžimas vadinamas dorybe. Jo tobulumas 
reiškia ne tik gėrio darymą paprastai, bet taip pat, jeigu reikia, herojiškai, 
iki galimybių ribos. 

Šventasis yra tas, kuris vieną savo gyvenimo akimirką nutraukė bet 
kokį ryšį su nuodėme, netgi kasdiene, ir pradėjo praktikuoti visas 
svarbiausias dorybes ypatingu būdu, t. y. herojiškai. Svarbiausios dorybės 
yra tikėjimas, viltis ir meilė. Dažniausiai šių dorybių tobulas praktikavimas 
yra paslėptas nuo išorinio pasaulio, todėl didžioji dauguma šventųjų 
danguje yra mums nežinoma. Bet kartais tobulumas pasimato. Dievas tokiu 
būdu nori tikintiesiems parodyti idealą ir pavyzdį, kuriuo būtų galima sekti. 
Šis atskleistas tobulumas aiškiausiai pamatomas beatifikacijos ar 
kanonizacijos aktuose. Jeigu „į altoriaus garbę keliamas“ asmuo atliko kokį 
nors vaidmenį Bažnyčioje, tai beatifikacija ar kanonizacija parodo 
tikintiesiems ne tik šio asmens dorybių svarbą, bet taip pat idealiai 
atliekamo jo vaidmens pavyzdį. Pvz. šv. Jono Marijos Vianėjaus 

kanonizacija parodo ne tik herojišką pasiaukojimą ir tobulą meilę Dievui, 
bet ir herojišką kunigystės idealo įgyvendinimą. Šv. Pijaus kanonizacija ne 
tik išaukština jo didžias nuolankumo, neturto ir meilės sieloms dorybes, bet 
ir pateikia tobulą aukščiausiojo Bažnyčios Sosto idealo įgyvendinimą. 
Šventas popiežius — tai šventas ganytojas, vedantis savo ganomuosius į 
uolų ir šventą gyvenimą, tai herojiškas katalikų tikėjimo sargas ir gynėjas, 
tai Dievo tarnų tarnas, kuris ištikimai tarnaudamas Dievui skleidžia Jo 
karalystę visoje žemėje. 

Beatifikacija ar kanonizacija nėra kažkokių emocijų iškrova, bet 
objektyvi, „sausa“ teismo nutartis. Todėl Bažnyčia atlieka teisingą procesą, 
per kurį tiria, ar tikrai šis asmuo gyvendamas žemėje pasiekė šventumą 
(laisvę nuo nuodėmės, dorybių herojiškumą). Būtina sąlyga yra stebuklas, 
įvykęs dėl šio asmens užtarimo. Kaip ir kiekviename procese, taip ir šiame, 
apklausiami liudininkai, renkami liudijimai, kruopščiai analizuojami visi 
šio asmens dokumentai, pasisakymai, laiškai ir kt. Išvados turi būti kiek 
įmanoma objektyvesnės, t. y. paremtos faktais, bet ne simpatijos jausmu ar 
susižavėjimu. Pasikartosime, tobulumas reiškia gėrio pilnatvę. Jeigu būtų 
atrasti kokie nors trūkumai, o tai reikštų, kad nėra pilnatvės, nėra tobulumo, 
tai procesas turėtų užsibaigti verdiktu „ne“. Jeigu, pavyzdžiui, dorybingo, 
keliamo į altoriaus garbę kunigo gyvenime būtų aptiktas koks nors 
aplaidumas atliekant pastoraciją, tai negalėtų būti nė kalbos apie tokio 
kunigo beatifikaciją ar kanonizaciją. 

Beatifikacija ir kanonizacija — tai teisingu procesu paremti 
autoritetingai priimti sprendimai. Sprendimų vertė ir svarba priklauso nuo 
to, kiek vykdomi procesai atitinka procedūrų reikalavimus ir yra atliekami 
teisingai. Socialistinėmis ideologijomis ar masonų idėjomis užvaldytų 
režimų istorijoje randame daug apgaulingų procesų bei neteisingų 
sprendimų. Daugelis nekaltų žmonių buvo nuteisti aukščiausiomis 
bausmėmis. Taip pat daugeliui žmonių buvo įteikti aukščiausi 
apdovanojimai, nors jie pagarsėjo peiktinais veiksmais ar net nusikaltimais. 
Manipuliavimas procesų ir tyrimų eigoje buvo kasdienis ir įprastas reikalas. 
Bet neteisingas sprendimas yra negaliojantis net tada, kai jį priima 
įgaliotasis teismas. Viena didžiausių Jėzaus Kristaus kančių buvo Piloto 
atliktas neteisingas Jo pasmerkimas dėl minios spaudimo. Šis pasmerkimas 
buvo visiškai nelegalus, negaliojantis ir nenuoseklus. Panašiai yra ir su 
sprendimu dėl beatifikacijos ir kanonizacijos. Toks sprendimas privalo būti 
objektyvių ir teisingų procesinių tyrimų rezultatas ir negali remtis nei 
teisėjo savivale, nei būti priimtas pasirenkamosios procesinių aktų analizės 
pagrindu ar dėl vadinamosios „viešosios opinijos“ spaudimo, kurią mūsų 
laikais dažniausiai formuoja informacijos priemonės. Procesinių 

25 


aktų pasirenkamoji analizė yra ne kas kita, kaip manipuliavimas šiais 
aktais. Garbingai atliktos procesinės procedūros neleidžia nekreipti 
dėmesio į dokumentus, liudijimus, nuomones, realijas, kurios yra 
nepalankios kandidatui. Tokios atrankos vykdymas panašus į teismą, 
įsitikinusį kaltinamojo nekaltumu, tačiau iškeliantį tik tuos dalykus, kurie 
patvirtina jo kaltę. Ar teismas gali užčiaupti burnas kaltinimo liudininkams, 
o įsiklausyti tik į gynybos liudininkų parodymus? 

2005 metų balandžio 2 d., po vieno ilgiausių pontifikatų istorijoje, 
mirė popiežius Jonas Paulius II. Visi Brolijos kunigai ir tikintieji visame 
pasaulyje meldėsi jo sielos išganymo intencija. Savo ilgo pontifikato metu 
popiežius pasakė virš 20 000 kalbų, išleido 14 enciklikų ir šimtus kitų 
pontifikalinių dokumentų, aplankė 130 pasaulio šalių, skyrė apie 3 000 
audiencijų, kurių metu priėmė apie 20 milijonų žmonių, turėjo apie 10 000 
susitikimų su viso pasaulio vyskupais, kalbėjo su daugiau nei tūkstančių 
svarbių asmenybių: politikų, diplomatų ir kt. Šių įvykių gausa iškelia 
pirmąją problemą: beatifikacijos procesas reikalauja gilaus visų išorinių 
kandidato veiksmų ištyrimo. Reikia daug laiko ne tik jų analizei atlikti, bet 
taip pat jų betarpiškoms pasekmėms ištirti. Tai panašu į maisto kokybės 
įvertinimą. Maisto vartojimo pasekmės nesibaigia valgymo momentu. 
Kartais kai kurių maisto produktų virškinimas užtrunka keletą dienų. Reikia 
laiko, kad įvertintume, ar paduotas ir suvalgytas patiekalas suteikė mums 
jėgų ar tapo skrandžio negalavimo priežastimi. Solidūs istorikai nepradeda 
aprašinėti asmens biografijos, kol po jo mirties nepraeina tam tikras laiko 
tarpas. Kaip galima formuluoti kažkieno gyvenimo šventumo vertinimą, 
jeigu, nepaisant šio asmens mirties, jo gyvenimas tęsiasi atvirose bylose, 
nebaigtuose reikaluose, neužgesusiose emocijose? Be to, beatifikacijos ar 
kanonizacijos procesas turi apimti visą asmens gyvenimą. Jono Pauliaus II 
atveju privalu tirti ir jo gyvenimą iki įžengimo į Petro Sostą. Taip pat 
daugelis archyvų, susijusių su pokarinės Lenkijos istorija, tapo prieinami 
tik 2007 metais, tada, kai mirusio popiežiaus beatifikacijos bylos 
vyskupijos procesas buvo užbaigtas. Kaip galima kalbėti apie objektyvią 
istorinių faktų peržiūrą? Prieš kelias savaites lenkų archyvuose pasirodė 
išsamios medžiagos, susijusios su mirusiu popiežiumi, rinkiniai. Ją skaitys 
istorikai, bet ne teisėjai, atliekantys beatifikacijos procesą, nes jie jau 
užbaigė savo darbą. Ar skubėjimas tokiame svarbiame dalyke kaip 
beatifikacija nesukelia didžiulės šio reikalo skuboto traktavimo rizikos? 

Antroji didelė ir rimta problema yra objektyvumo trūkumas paties 
proceso eigoje. Pagal privalomą proceso teisę visi Šventųjų skelbimo 
kongregacijai pateikti liudijimai turi būti jų darbuotojų išanalizuoti. Taigi 
pasinaudodami kanonizacijos teisės numatyta galimybe, Šv. Pijaus X 

kunigų brolijos atstovai išsiuntė didelės apimties dokumentą įvairiems 
asmenims, atsakingiems už informacinį procesą vyskupijos lygmeniu. 
Pagal teisę šio lygmens teismo institucija turi prijungti šį dokumentą prie 
visos savo surinktos dokumentacijos bei išanalizuoti jį kaip ir visus kitus 
liudijimus. Tačiau dėl neaiškios priežasties mūsų dokumentas buvo 
ignoruotas. Pamirštas ilgai išgulėjo kažkurio žemiausio kurijos biuro 
stalčiuje. Gavome informaciją, jog galiausiai buvo ištrauktas kitą dieną, 
pasibaigus vyskupijos procesui, taigi buvo jau per vėlu jį peržiūrėti. Todėl 
jo nėra tarp dešimties tūkstančių liudijimų, perduotų Šventųjų skelbimo 
kongregacijai. Brolijos atstovai bandė įsikišti kitokiu būdu. Jie išsiuntė šį 
dokumentą į Romą, į Apaštalinio Sosto atsakingas institucijas, tačiau, deja, 
negavo jokio atsakymo. Mūsų dokumentas buvo paremtas vien faktais. 
Kiekvienas pateiktas faktas buvo paaiškintas išnašose, kuriose tiksliai 
nurodyta kada ir kur popiežius kažką darė, kada ir kam popiežius kažką 
pasakė. Pateikti dokumentuoti faktai vienareikšmiškai liudija, kad 
popiežiaus dorybės nepasiekė herojiškumo laipsnio. Jo tikėjimas, viltis ir 
meilė nepakilo į tą lygmenį, kuris pateisintų beatifikaciją. Maža to, kai 
kurie vieši popiežiaus poelgiai bei žodžiai tinkamai neatspindėjo popiežiaus 
pareigų. Deja, tokie dalykai Bažnyčios istorijoje kartais įvykdavo. Jono 
Pauliaus II beatifikacijos procese nebuvo advokatus diaboli. Primename, 
kad šitaip Bažnyčia vadina dvasininką, kuris vykstant beatifikacijos ar 
kanonizacijos procesui, privalo uoliai ieškoti argumentų, liudijančių prieš 
kandidato į altoriaus garbę šventumą. Pirmiausia jis turi tirti, ar dėl keliamo 
į altoriaus garbę asmens negresia joks pavojus tikinčiųjų tikėjimui. 
Paskirtasis kunigas, besirūpindamas, kad Bažnyčia ko nors nepraleistų, ko 
nors neaplenktų, vykdydavo savo nemalonią pareigą. Dažniausiai jis 
džiaugsmingai pranešdavo: „uoliai ieškojau, bet nieko neradau“. Kartais 
kažką rasdavo. Tuomet su liūdesiu apie tai informuodavo vadovybę, o 
Bažnyčia nutraukdavo procesą. Deja, paskutiniai pokyčiai beatifikacijos 
procese nušalino šią instituciją, ir tuo sukėlė visam procesui objektyvumo 
trūkumo pavojų. Tačiau ir dabar atsakingi už proceso eigą privalo 
įsiklausyti į kiekvieną balsą, kuris šiai bylai gali pateikti kažkokius faktus 
ar liudijimus. 

Galiausiai net ir be didelių analizių, ar kandidatas pasiekė herojiškų 
dorybių ar ne, kiekvienas katalikas žino, kad norint patikti Dievui, reikia 
laikytis Jo įsakymų. Taigi pirmasis ir svarbiausiasis įsakymas mus moko, 
kad garbintume tik vieną Dievą trijuose Asmenyse. Katalikas negali turėti 
nieko bendra su klaidingais kultais, išgalvotais žmonėmis-dievukais, 
pagoniškomis apeigomis. Nenorint pažeisti pirmojo įsakymo, reikia visa tai 
ryžtingai atmesti. Popiežius atlikdavo gestus ir išsakydavo 

deklaracijas, prieštaraujančias pirmajam įsakymui. Tik Dievas žino, ką 
popiežius turėjo dvasioje ir kokiomis intencijomis vadovavosi, bet regimi 
jo veiksmai ir skelbiami žodžiai prieštaravo pirmajam Dievo įsakymui ir 
popiežių, nebesuprato, ką dera, o ko nedera daryti. Nežinome, kodėl 
popiežius bučiavo Koraną, bet tuo veiksmu jis parodė pagarbą Koranui, jo 
turiniui, kuris prieštarauja pirmajam įsakymui. Daikto pabučiavimu 
išreiškiamas jo pripažinimas, o simboliškai per jį ir jo turinio. Būtent dėl to 
kiekvienas kunigas (kartu ir popiežius) per kiekvienas šv. Mišias (net 
laikomas pagal naująją „tvarką“) bučiuoja mišiolą ir Evangeliją. Jeigu kuris 
nors aukštas musulmonų dvasininkas viešai pabučiuotų Evangeliją, tai 
turėtume teisę traktuoti šį gestą kaip išreikštą pagarbą Evangelijos turiniui. 
Popiežiaus gestas tapo didžiulės dezorientacijos priežastimi. Vieni buvo 
pažeminti, kiti nustebinti, o dar kiti pamanė (ir tokių aišku — o siaube! — 
buvo daugiausia), kad Koranas yra Evangelijai prilygstantis Dievo Žodis, o 
islamas yra ne kas kita, kaip krikščionybei alternatyvus išganymo kelias, ir 
nėra skirtumo, ar tu esi katalikas ar musulmonas. Tai tokio mąstymo 
pavyzdžiai, formuojantys tik ledkalnio viršūnę. Lenkų „Savaitraščio“ (TP, 
Nr. 27, 2008 07 06, p. 6) vyriausiasis redaktorius tvirtina: „Visi skirtingais 
keliais einame pas Dievą, kuris yra paslaptis“ Neseniai miręs lenkų 
hierarchas irgi pareiškė: „Skirtingos religijos yra kaip panašūs tos pačios 
matematinės lygties sprendimai. Taikant skirtingus matematinius 
sprendimus, galime vienaip ar kitaip artėti prie tiesos“ („Manau Kad“, Nr. 
2, 2011 02 04-20, p. 23). Kitas vyskupas teigė, kad Korano pabučiavimas 
yra nereikšminga smulkmena ir diskusijas šia tema apibūdino kaip 
„didžiausią bevertę nesąmonę“. Vienas provatikaninės dvasios teologas 
rašo: „Jono Pauliaus II mintis nebuvo laisva nuo tam tikrų dviprasmybių ir 
įtampų. Kartais jis pažengdavo toliau, peržengdavo tradicinę poziciją. 
Nedvejodamas ž žiūrėjo į kitas religijas kaip į į kažką daugiau nei tik į žmonių 
išminties vaisių ir manė, kad juos aplanko Šventoji Dvasia, t. y. išganymo 
malonė“ (TP, Nr. 27, 2008 07 06, p. 7). Visa tai popiežius tikrai darė, bet 
dėl to tenka tik apgailestauti. Pridėkime, kad popiežius niekada nepaaiškino 
Bažnyčiai savo Korano pabučiavimo prasmės. Mirė nepaaiškinęs, nors, 
darant prielaidą, kad turėjo geras intencijas, tuo labiau turėjo tai padaryti. 

O kaip paaiškinti popiežiaus maldą į šv. Joną Krikštytoją, kad šis 
šventasis gintų islamą? Kaip suprasti popiežiaus tezę, pasakytą 
Kasablankoje, kad musulmonai ir krikščionys tiki tą patį Dievą. Iš tos tezės 
seka paprasta išvada, kad yra tas pats, ar esi krikščionis ar musulmonas. 
2008 metais popiežiaus Benedikto XVI pakrikštytas konvertitas iš islamo 
Magdi Allam nustebintam vyriausiajam lenkų „Savaitraščio“ 

redaktoriui pasakė: „Tai tiesa, kad yra vienas Dievas, bet netiesa, kad visi 
tikime tą patį Dievą, nes islamo Dievas neturi nieko bendra su Jėzumi 
Kristumi“ (TP, Nr. 27, 2008 07 06, p. 6). Kodėl tokių žodžių niekada 
neišgirdome iš popiežiaus lūpų? 

Galiausiai kaip suprasti Jono Pauliaus II aktyvų dalyvavimą 
animistiniuose kultuose „šventojoje“ girioje Toge? Dar neseniai, pagal 
kanoninės teisės normas, tokių gestų būtų užtekę, kad asmuo, kuris tai 
atliko, būtų įtartas erezija. Ar įmanoma, kad šiandien tokie gestai staiga 
taptų herojišku tikėjimo dorybės ženklu? Pirmoji popiežiaus užduotis yra 
„saugoti tikėjimo depozitą“, ginti tikėjimą ir stengtis dėl visų kitatikių 
atsivertimo. Ar daugelis susitikimų ir ekumeninių bei tarpreliginių (kokios 
įvyko Asyžiuje) pamaldų atvedė kokius nors kitatikius į Bažnyčią? Drįstu 
tvirtinti, kad atvirkščiai: įtvirtino juos pagonybėje ir erezijose. Pats 
būdamas Afrikoje, kai vyko pirmasis susitikimas Asyžiuje, iš vietinių 
katalikų daug kartų išgirdau nuomonę, kad dabar jie gali grįžti prie savo 
senųjų tikėjimų ir animistinių kultų, nes pats popiežius susitiko su tų 
religijų vadovais ir net dalyvavo jų apeigose. Dėl tų pačių priežasčių jie 
sakė, jog dabar jau tas pats, ar esi katalikas ar vudu sekėjas. Povatikaninės 
dvasios kunigai vadina tai „įkultūrinimu“ arba „Afrikos ekumenizmu““, 
kuris afrikiečių kultūrą traktuoja kaip lygiavertę europietiškajai. Iš tikrųjų 
juodosios Afrikos kultūra daugiausia susideda iš prietarų, animizmo, 
totemų, talismanų, burtų, savęs žalojimo, nemoralių kultinių praktikų, 
poligamijos šeimos gyvenime, lytinių instinktų tenkinimo kunigų gyvenime 
ir celibato paneigimo. Daugelis katalikų Afrikoje priėjo išvadą, kad visa tai 
„dabar galima daryti, nes pats popiežius...“. Arkivyskupas Lefebvre“as dar 
prieš pirmąjį susitikimą Asyžiuje aštuoniems kardinolams rašė: „Popiežiaus 
Jono Pauliaus II pasisakymai ir gestai, padaryti Toge, Maroke, Indijoje ir 
Romos sinagogoje, sužadina mūsų širdyse šventą pasipiktinimą. Ką mano 
apie šias veikas visi Senojo ir Naujojo Testamento šventieji?! Ką padarytų 
Šventoji Inkvizicija, jei vis dar būtų?“ ir „Ar Jonas Paulius II toliau viešai 
naikins katalikų tikėjimą, ypač Asyžiuje, šv. Pranciškaus miesto gatvėse — 
kaip suplanuota — kitų religijų atstovų apsuptyje? O tie atstovai bus 
apgyvendinti bazilikos koplyčiose, kad ten atlikinėtų savo apeigas...“ 
(Bernard Tissier de Mallerais. Marcel Lefebvre. Gyvenimas, p. 694). Ir tuoj 
po pirmojo susitikimo Asyžiuje arkivyskupas Lefebvre“as plyštančia 
širdimi sakė: „Roma yra giliose tamsybėse, klaidų tamsybėse. Negalime 
žiūrėti į tai kaip į kasdienybę, tai neįmanoma. Kaip gi turime žiūrėti mūsų 
katalikiškomis akimis, tuo labiau mūsų kunigiškomis akimis į tai, kas 
atsitiko Asyžiuje, Švento Petro bažnyčioje, kuri buvo atiduota budistų 

dispozicijai, kad galėtų naudoti savo pagonybės kultui“ (Marcel Lefebvre. 
Pamokslai, p. 197). 

Apie visus apgailestavimo vertus praeito pontifikato įvykius rašyta 
anksčiau minėtame Brolijos dokumente. Jame išdėstytų argumentų analizės 
atsisakymas ir jų palikimas be atsakymo daro patį procesą jau vyskupijos 
lygiu su trūkumais, o tai, kas po to eina, ir galutinis sprendimas dėl 
beatifikacijos taip pat yra su trūkumais. Jokiu būdu negalima sutikti, kad 
būtų panaikintos ribos tarp to, kas teisinga ir klaidinga, gera ir bloga. Jokiu 
būdu negalima palikti tikinčiųjų sumišime. Dėl to anksčiau minėtas 
dokumentas, iki šiol žinomas tik Bažnyčios hierarchams, bus 
publikuojamas. Jame išdėstytos trys grupės svarbiausių priežasčių, 
paaiškinančių, kodėl Jono Pauliaus II beatifikacija niekada neturi įvykti. 

Dar lieka klausimas, ką Brolija darys pasibaigus gegužės 1-osios 
beatifikacijos iškilmėms. Praeitų metų pabaigoje viena lenkų dienraščio 
„Žečpospolita““ žurnalistė paklausė (interviu galima perskaityti 
elektroniniame laikraščio puslapyje) arkivyskupą Bernardą Tissier de 
Mallerais: „Ar Brolija pripažins Joną Paulių II — kai pasibaigs jo procesas 
— palaimintuoju? [...] Ar visgi Brolija pripažins Jono Pauliaus II 
beatifikaciją?“. Kunigas-vyskupas tuomet davė tokį atsakymą, kuris yra 
kartu ir visų mūsų atsakymas: „Iš mūsų pusės bus visiška tyla. Taip pat 
reagavome į Jono XXIII beatifikaciją.“ Kalbėjome, kol turėjome nors mažą 
viltį, kad kažkas mus išgirs ir į tai atsižvelgs. Kai į mūsų balsą gegužės 1- 
ąją niekas neatsižvelgs ir įvyks tai, kas neturi įvykti, tada nutilsime. 
Tylėdami dėl asmens, dar karščiau pasisakysime prieš netikro ekumenizmo 
klaidą ir prieš kitas paskutiniojo Susirinkimo klaidas. 


4 Me . LŽ A 1 
Be Bažnyčios nėra išganymo 


Kaip tai suprasti 

1. Amžinąją laimę mes galime pasiekti tik tuo būdu, kurį nustatė 
įsikūnijęs Dievas Sūnus, Jėzus Kristus. O Jis tam tikslui įsteigė Bažnyčią. 
Todėl tik per Bažnyčią ir tegalima būti išganytam, arba, kitaip sakant, be 
Bažnyčios nėra išganymo. 


! Ištrauka iš „Dievas ir žmogus“, prel. dr. F. Bartkus, Kaunas, 2011. 

Būtina priklausyti Katalikų Bažnyčiai 


2. Kadangi tik Katalikų Bažnyčia yra tikroji Viešpaties Jėzaus 
įsteigtoji Bažnyčia, tad nepriklausant jai neįmanoma pasiekti amžinosios 
laimės. 


Tai savaime aišku. Juk kas ją niekina, niekina patį Jėzų; kas 
nutraukia ryšius su ja, pasitraukia nuo paties Jėzaus ir 
neabejotinai nusipelno amžinąjį  pasmerkimą. Ne veltui 
šv. Augustinas pareiškia: „Kas tik yra atsiskyręs nuo Katalikų 
Bažnyčios, tas, kadangi ir nuo Kristaus yra atsiskyręs, neturės 
gyvenimo; ir, nors tartųsi gyvenąs pagirtinai, pasilieka ant jo 
Dievo rūstybė.“ Todėl Bažnyčios tėvai ne kartą lygino Katalikų 
Bažnyčią su Nojaus arka, kurioje būdami žmonės išsigelbėjo nuo 
tvano. 

Nepriklausančiųjų Katalikų Bažnyčiai išganymas 

3. Apie Katalikų Bažnyčiai nepriklausančių žmonių išganymą 
pasakytina štai kas: 

a) kas dėl savo kaltės nepriklauso nei Katalikų Bažnyčios kūnui, nei 
sielai, tas jokiu būdu negali būti išganytas, 

Katalikų Bažnyčios kūnui nepriklauso tas, kas nėra 
pakrikštytas, kaip antai: žydai, musulmonai, pagonys; o sielai, — 
kas neturi pašvenčiamosios malonės, ir juo labiau kas yra netekęs 
tikėjimo. 

b) kas priklauso tik Katalikų Bažnyčios kūnui, bet ne jos sielai, irgi 
negali būti išganytas, 

Aišku kodėl: nes toks, nors ir vadina save kataliku, bet neturi 
pašvenčiamosios malonės, t. y. antprigimtinės sielos gyvybės, be 
kurios neįmanoma pasiekti amžinosios laimės. 

c) kas be savo kaltės nepriklauso Katalikų Bažnyčios kūnui, bet 


priklauso jos sielai, tas gali būti išganytas, nors daug sunkiau negu 
katalikai, 


! Cirtos Susirinkimas 412 m. 


31 


Be savo kaltės nepriklauso Katalikų Bažnyčiai tie 
pakrikštytieji, kurie užgimę ir užaugę tarp nekatalikų (protestantų 
ar stačiatikių) nė žinoti nežino, kad vien tik Katalikų Bažnyčia yra 
tikroji Viešpaties Jėzaus Bažnyčia. Jeigu jie, dorai gyvendami, 
išlaiko pašvenčiamąją malonę, kurią gavo per Krikštą, ar atgauna 
ją, gailėdamiesi už savo nuodėmes, tai jie priklauso Katalikų 
Bažnyčios sielai ir gali būti išganyti. Tačiau tai jiems daug 
sunkiau negu katalikams, kadangi jie neturi tiek daug ir tokių 
sėkmingų priemonių pašvenčiamajai malonei išlaikyti ar atgauti 
kaip katalikai. 

d) kurie be savo kaltės nėra pakrikštyti, tie irgi gali būti išganyti, bet 
labai sunkiai. 


Tokie be savo kaltės nepakrikštyti yra visi žydai, 
musulmonai ir pagonys, kurie nė girdėti negirdėjo apie Katalikų 
Bažnyčią ar krikščionybę, ar kuriems nekyla nė minties, kad tik 
per Katalikų Bažnyčią galima pasiekti amžinąją laimę. Jie gali 
būti išganyti, nes, kaip sako šv. Paulius, Dievas „nori, kad visi 
žmonės būtų išganyti ir pasiektų tiesos pažinimą“ (1 Tim 2, 4) ir 
niekam nešykšti savo malonių. Jeigu jie su tomis malonėmis 
reikiamai bendradarbiauja, tai bent :roškimu priklauso Katalikų 
Bažnyčiai ir todėl gali pasiekti amžinąją laimę'. Bet tai labai 
sunku, nes gerai žinome, kaip mums, nors turime tokius gausius 
didžiausių malonių šaltinius, nelengva kovoti su savo išganymo 
priešais: geismais, pasauliu ir piktąja dvasia, tai ką jau besakyti 
apie juos? Todėl jų, vargšų, turi būti itin gaila, ir mes privalome 
kuo dažniau maldauti už juos Dievą: „Visus netikinčius 
Evangelijos šviesa apšviesti teikis, Tave meldžiame, išklausyk 
mus, Viešpatie!“ 


Žodžių „tikiu šventąją visuotinę Bažnyčią“ prasmė 

Kai Apaštalų tikėjimo išpažinime sakome: „tikiu šventąją visuotinę 
Bažnyčią“, tai tais žodžiais išreiškiame ir išpažįstame: kad Jėzus Kristus 
įsteigė regimą Bažnyčią su regima vyriausiąja Galva; kad toji Bažnyčia 
gyvuos iki pasaulio pabaigos ir kad ji yra neklystanti; kad jai būtinai turime 


" Jie bus išgelbėti tik tada, jei neturės tikrosios religijos, bet neišpažins ir 
klaidingos religijos. 

priklausyti ir pasiduoti, jei norime pasiekti savo galutinį tikslą; ir kad toji 
Bažnyčia yra ne kokia kita, kaip vien tik Katalikų Bažnyčia. 


Bažnyčią mes teisingai vadiname savo Motina. Juk ji 
Krikšto sakramentu mus pagimdė antprigimtiniam ir amžinai 
laimingam gyvenimui, kuris daug vertingesnis už šį trumpą ir 
skurdų žemiškąjį; ji mus maitina Dievo žodžiu ir Švč. Viešpaties 
Jėzaus Kūnu ir Krauju; ji mus, priešų nužudytus ar sužeistus, 
prikelia iš numirusių ir išgydo Atgailos sakramentu; ji mus ugdo 
ir auklėja Dievo baimėje ir meilėje; ji rūpinasi mumis per visą. 
mūsų gyvenimą ir, atėjus mirties valandai, teikia mums paguodos 
bei stiprybės; ji meldžiasi už mus ir po mūsų mirties. Taigi iš 
tikro ji yra geriausia mūsų Motina. Ne veltui šv. Kiprijonas sako: 
„Negali turėti Dievo Tėvu tas, kas nepripažįsta Bažnyčios savo 
Motina.“ 


——R R — 


Pirmieji mėnesių šeštadieniai 


1917 metais Portugalijos kaimelyje Fatimoje trims piemenėliams: 
Liucijai, Jacintai ir Pranciškui, apsireiškė Švč. Mergelė Marija. 

1917 m. birželio 13 d. Ji kalbėjo: „Jėzus nori žemėje įsteigti mano 
Nekaltosios Širdies garbinimą. Kas jį priims, tam aš pažadu išganymą. 
Šios sielos bus Dievo mylimos lyg gėlės, kurias aš dedu, kad papuoščiau 
Jo sostą.“ 

Liepos 13 d. Dievo Motina mokė vaikus: „Aukokitės už nusidėjėlius 
ir dažnai kalbėkite, ypač kai atliekate auką: „O Jėzau, tai darau iš 
meilės Tau už nusidėjėlių atsivertimą ir norėdamas atsilyginti už 
nuodėmes, padarytas Nekaltajai Marijos Širdžiai.“ Po šių žodžių Marija 
parodė vaikams siaubingą pragaro viziją ir kalbėjo: „Jūs matėte pragarą, į 
kurį eina vargšų nusidėjėlių sielos. Kad jas išgelbėtų, Dievas nori 
pasaulyje įsteigti pamaldumą mano Nekaltajai Širdžiai. Jei bus 
daroma, ką jums sakau, daug sielų bus išgelbėta, ir bus taika... Kad 
apsaugočiau nuo to, aš ateisiu prašyti Rusijos paaukojimo mano 
Nekaltajai Širdžiai ir atgailos Komunijos pirmaisiais [mėnesių] 
šeštadieniais. Jei mano norai bus vykdomi, Rusija atsivers, ir bus 
taika; jei ne, tuomet jinai išplatins savo klaidas visame pasaulyje, 

sukels karus ir Bažnyčios persekiojimus, gerieji bus kankinami ir 
Šventasis Tėvas daug kentės. Kai kurios tautos bus sunaikintos. Bet 
galiausiai mano Nekaltoji Širdis triumfuos. Šventasis Tėvas paaukos 
man Rusiją, kuri atsivers, ir pasauliui bus dovanotas taikos 
laikotarpis... Kai kalbate rožančių, po kiekvienos paslapties kalbėkite: 
„O mano Jėzau, atleisk mums mūsų nuodėmes, apsaugok mus nuo 
pragaro ugnies, nuvesk į dangų visas sielas, o ypač tas, kurios 
labiausiai reikalingos Tavo gailestingumo.“ 

Rugpjūčio 13 d. Marija dar paragino vaikus: „Melskitės, daug 
melskitės ir aukokitės už nusidėjėlius! Daug sielų eina į pragarą, nes 
niekas už jas nesiaukoja ir nesimeldžia.“ 

Regėtojai uoliai vykdė šį Dievo Motinos pažadą, savo apsimarinimu ir 
malda siekdami atsilyginti už nuodėmes, daromas Nekaltajai Marijos 
Širdžiai. Jacinta ir Pranciškus mirė vaikystėje, pasiekę šventumą (jie 
paskelbti palaimintaisiais 2000 m. gegužės 13 d.). Apsireiškimų Fatimoje 
antgamtiškumą Leirijos vyskupas oficialiai pripažino 1930 m. spalio 13 d., 
pirmųjų šeštadienių pamaldumą — 1939 m. rugsėjo 13 dieną. Liucija tapo 
vienuole. 1925 m. gruodžio 10 d. Pontevedros vienuolyne jai vėl apsireiškė 
Švč. Mergelė Marija ir parodė savo Sopulingąją Širdį. Dievo Motina 
kalbėjo: „Mano dukra, štai mano Širdis, vainikuota erškėčiais, kuriais 
ją nuolat bado nedėkingi žmonės savo piktžodžiavimais ir 
nedėkingumu. Bent jau tu stenkis mane paguosti ir paskelbk, kad... 
visiems, kurie penkis mėnesius kiekvieną pirmąjį šeštadienį atliks 
išpažintį, priims šventąją Komuniją, sukalbės trečdalį rožančiaus ir 
pabus kartu su manimi 15 minučių mąstydami apie 15 rožančiaus 
paslapčių, kad man atsilygintų, aš pažadu padėti mirties valandą 
visomis malonėmis, reikalingomis jų sielų išganymui.“ 

Atlikdami pirmuosius šeštadienius, mes ne tik ypatingai pagarbiname 
Nekaltąją ir Sopulingąją Marijos Širdį, ne tik įvykdome Fatimos Dievo 
Motinos nurodymą melstis už nusidėjėlių atsivertimą, bet ir maldaujame 
Viešpatį Rusijos atsivertimo bei pažadėtojo Nekaltosios Marijos Širdies 
triumfo. 


Norint gauti šias didžiules malones, reikia: 

1. Prieiti sakramentinės išpažinties. 1926 m. vasario mėn. 15 d. 
seseriai Liucijai apsireiškė Kūdikėlis Jėzus. Sesuo paklausė, ar išpažintį 
galima atlikti per aštuonias dienas iki pirmojo šeštadienio. Jėzus atsakė: 
„Taip, ir netgi anksčiau, svarbu, kad tie, kurie mane priima, būtų malonės 
būklėje ir kad turėtų ketinimą atsilyginti Nekaltajai Marijos Širdžiai.“ 

2. Vertai ir pagarbiai priimti šv. Komuniją. Ją būtinai reikia priimti 

pirmaisiais šeštadieniais ir penkis kartus be pertraukos. Dėl kokių nors 
priežasčių praleidus šv. Komuniją, reikia pradėti skaičiuoti iš naujo. 1930 
m. gegužės 29 d. sesuo Liucija prašė Viešpatį paaiškinimo, kodėl reikia 
atlikti būtent penkis pirmuosius šeštadienius. Apsireiškęs Jėzus kalbėjo: 
„Mano dukra, priežastis yra paprasta. Yra penkių rūšių Nekaltosios Marijos 
Širdies įžeidimai ir per juos pasireiškiančios šventvagystės: 
+ Nekaltojo Prasidėjimo, 
+ nuolatinės mergystės, 
+ dieviškosios motinystės, kartu nepripažįstant Marijos ir 
žmonių Motina, 
e šventvagystės tų, kurie viešai siekia įdiegti vaikų širdyse 
abejingumą, panieką ar netgi neapykantą Nekaltajai Motinai, 
+ šventvagystės tų, kurie Ją tiesiogiai įžeidžia Jos atvaizduose“. 
Tuomet Liucija paklausė, ar šv. Komuniją galima perkelti į 
sekmadienį po pirmojo šeštadienio. Viešpats atsakė: „Ši pamaldi praktika 
bus taip pat priimtina sekmadienį, einantį po pirmojo šeštadienio, jei dėl 
rimtos priežasties mano kunigas tai leis.“ 
3. Sukalbėti vieną rožančiaus dalį (penkias paslaptis). 
4. Reikia (atskirai nuo rožančiaus) bent 15 minučių mąstyti apie 
vieną ar kelias pasirinktas rožančiaus paslaptis. 
5. Visa tai reikia daryti siekiant permaldauti ir paguosti Nekaltąją 
Marijos Širdį, žeidžiamą nuodėmių ir abejingumo. 

Naujoji kovojančios Karalienės Riterija' 


Visi jo draugai lenkai, būdami Austrijos pavaldiniai, turėjo palikti 
Italiją. Turėdamas rusišką pasą, brolis Maksimilijonas kelioms savaitėms 
buvo internuotas į San Mariną ir po to gavo leidimą įvažiuoti į Romą. San 
Teodore kasdien buvo skaitomi oficialūs pranešimai. Kolegijos rektorius 
tėvas Stefanas Ignudis, popiežiaus draugas ir patikėtinis, po kiekvieno 
apsilankymo Vatikane nepraleisdavo progos papasakoti apie didelį 
popiežiaus liūdesį. Tautų krikščioniška šeima buvo išdraskyta brolžudiško 
karo. Ar begali būti didesnis skausmas Tėvo širdžiai? San Teodoro 
tarptautinėje kolegijoje ir jauni, ir seni įsijungė į šį neapsakomą gedėjimą. 

Broliui Maksimilijonui nepatiko tuščios idėjos. Jis nesitenkindavo 
žodžiais. Bažnyčia kentėjo. Popiežius kentėjo. Blogio jėgos buvo 
išlaisvintos ir pragariškas puolimas vyko pozicijose, kurios atrodė 
nenugalimos. Krikščioniškas gailestingumas staiga liovėsi egzistuoti ir 
nutilo už spygliuotų vielų. Net kunigai nebedrįso kalbėti apie meilę 
priešams. Ar tuo metu buvo galima likti nuošalyje nieko neveikiant ir būti 
pasyviam? Ar nereikėjo verčiau ruoštis kontratakai, gerai pasverti būdus ir 
pasirinkti veiksmingus ginklus ir neįveikiamas pozicijas? Čia, broli 
Maksimilijonai, tavo galimybė sukurti protingą strategiją! Parengti planą ir 
stoti į mūšį! Stoti į mūšį ir nugalėti! Nes tas, kuris sustoja pusiaukelėje — 
žuvęs; programa kruopščiai suplanuota ir turi būti įvykdyta iki galo. 

Brolis Maksimilijonas apie tai mąstė ir meldėsi. Būdamas vaikas, jis 
linksmai leido laiką stiprindamas Lvovo, „ereliukų miesto“, strateginę 
gynybą. Uždavinys, kurį jis dabar sau iškėlė, buvo nepaprastas. Visa 
krikščionija atsidūrė pavojuje. Sielos buvo vedamos klaidingu keliu. Jas 
būtinai reikėjo išgelbėti! Širdyje jis buvo karys, o jo širdies dama buvo 
kovojanti Mergelė. Lenkijoje pamaldumas Mergelei Marijai užgimė aidint 
trimitams. Cunctas haereses sola interemisti“. Išvada, padaryta 
vadovaujantis tradicine gera logika, yra ši: su Ja, kaip su sąjungininke, 
pergalė garantuota. 


' Pateikiamas penktas skyrius iš neseniai išleistos Marijos Vinovskos knygos 
„Maksimilijono Kolbės paslaptis“. 


* Viena sunaikinai visas erezijas. 

Aš neketinu pavaizduoti, kaip brendo ši aistringa mintis 
dvidešimtmečio vienuolio galvoje. Tiesiog nurodau pagrindinius etapus. 
Brolis Maksimilijonas jau buvo tas, kas jis visada bus — geležinės logikos 
žmogus. Vargu ar rastume mažiau svajingą dvasią negu jo. Jeigu jis matė, 
ką galima padaryti, jei buvo įsitikinęs, kad tai Dievo valia, niekas pasaulyje 
negalėjo jo sustabdyti. Ant tokios ištikimybės ramsčio malonė galėjo 
statyti. Kovojanti Karalienė išmintingai pasirinko riterį. 

Mariologinė tarptautinės kolegijos aplinka, didžioji pranciškonų 
tradicija, rimtos teologinės studijos atskleidė tai, kas buvo nuo pradžių 
slaptas jo sielos potraukis, ir į tai vedė. Šioje aplinkoje jis tiesiog 
vadovavosi fundamentaliaisiais principais ir visomis iš jų logiškai 
išplaukiančiomis išvadomis. 

Marija yra Nekaltasis Prasidėjimas. Šios dogmos išplatinimas teikė 
garbę pranciškonų ordinui, per amžius gynusiam šią tiesą. Ar mes neturime 
iš šios dogmos padaryti visas praktines išvadas, gyventi jomis ir prisidėti 
prie dogmos išplatinimo? Ir ar šios unikalios privilegijos skelbimas 
nereikalauja nuolat pripažinti Mariją esant visų malonių tarpininkę?! 

Per Ją iš Kristaus mums ateina visos malonės. Būdama atsidavusi vien 
Dievui, Ji gyvena tik per Jį, tarnauja tik Jam, trokšta tik Jo. Būdama 
begalinio gailestingumo įgaliotinė, Ji yra indas, kuriame visi mūsų 
menkaverčiai dalykai sudega pasiaukojančios meilės liepsnoje, kuri, kad 
padarytų tai verta auka, priima tik gryniausią auksą. Kaip Kristaus Motina 
Ji išlies mums savo didžiausią malonę ne kitaip, kaip tik formuodama 
Kristų mumyse. Galvos Motina, todėl mistinio Kūno Motina ir viso 
Kristaus Motina, Ji gauna tik tam, kad atiduotų ir paima tik tam, kad 
pakeistų. Yra tik viena kliūtis, kurios negali įveikti Jos atperkantis veikimas 
— mūsų valingas atsisakymas. Bet, priešingai, besąlygiškas /iat, absoliutus 
kaip ir Jos, suteikia mums teisę naudotis Jos galingu užtarimu. Būdama 
visų malonių Motina, Ji nieko negalėtų atsakyti tam, kuris būtų Jai viskas: 
Jos sūnus, riteris, tarnas. Svarbiausia yra atsiduoti Jos pašventinančiam 
veikimui, būti paruoštu instrumentu Jos spinduliuojančiose rankose. Ji, 


' Marijos Nekaltasis Prasidėjimas sukėlė nenugalimą priešiškumą tarp Jos ir 
seniausio žmogaus priešininko — velnio ir taip įtvirtino Ją kaip moterį, Tėvo 
pažadėtą rojuje (Gen 3, 15). Taip Marija galėjo įsijungti į savo Sūnaus mirtiną 
kovą su šėtonu, nuodėme ir mirtimi ir todėl dalytis su Sūnumi pergale ir karališkąja 
valdžia, iškovota šiame kare. Būdama kariaujanti Karalienė ir Karaliaus Motina, Ji 
turi teisę dalyti karalystės lobius (plg. EyLS XII, Ad Coelli Reginam, nr. 38-42). 


Nekaltoji, yra tiesus kelias pas Kristų, pergalės ginklas, reikalingas Kristaus 
viešpatavimui įsteigti, tobulas būdas duoti Kristų. 

Brolis Maksimilijonas niekada nepavargdavo kartoti visų šių minčių, 
leistis į jas su vis didesne paguoda, pasinerti vis giliau. Jis negalėjo jų iš 
karto išsakyti tiksliai, akimirksniu, nes atrado palengva, melsdamasis 
atsiklaupęs ant kelių. Vėliau jis dažnai sakydavo savo sūnums, kad mes 
daugiau sužinome apie Švenčiausiąją Mergelę melsdamiesi, negu 
skaitydami, mes daugiau išmokstame klūpėdami prieš Ją, negu palinkę prie 
knygų. 

Metai, praleisti Romoje, buvo sėjos laikas ir suteikė broliui 
Maksimilijonui neįkainojamos patirties. Kaip anksčiau Žanai d“Ark, jam 
reikėjo tarybos, į kurią įeitų ne tik vyriausieji vadai, bet visas šventųjų 
štabas, ypač tie, kurie labai atsidavę Marijai. Jis sudarė paktą su Terese iš 
Lizjė prieš jos beatifikaciją, pažadėdamas jai: „Aš melsiu, kad tu būtum 
iškelta į altorių garbę, jeigu pasirūpinsi visomis mano būsimomis 
pergalėmis.“ Pergalių tada dar nebuvo, bet ar generolas, prieš eidamas į 
mūšį, pirmiau nesustiprina savo pajėgų? 

Brolio Maksimilijono konfratrai dažnai jį rasdavo kolegijos koplyčioje 
pasinėrusį į maldą. „Įėjęs pagalvodavai, kad koplyčioje nieko nėra, bet po 
kurio laiko pasigirsdavo nedidelis triukšmas. Tai būdavo jis, pasislėpęs už 
didžiojo altoriaus... Man darė įspūdį jo kontempliatyvi ramybė rytinės 
meditacijos metu.“ Tas pats liudytojas priduria: „Visas jo nusiteikimas 
išdavė galingą vidinį darbą.“ 

Šiuos žodžius perduodu ne be reikalo; jie puikiai atskleidžia draugams 
daromą įspūdį. Visi brolį Maksimilijoną laikė kontempliatyviu, toks jis ir 
buvo. Bet jo sugebėjimas melstis buvo suderintas su nuostabiausiomis 
veiklos žmogaus savybėmis. Jo kontempliacija išsiliedavo į didžiausios 
techninės kompetencijos darbus. Retai tokios prieštaringos savybės sudaro 
tokią harmoningą pusiausvyrą. Aš netgi sakyčiau, kad harmonija buvo jo 
stulbinanti savybė. Kad surastume kitą pavyzdį, turime grįžti prie 
Poverello!, t. y. šventojo Pranciškaus, ar šventojo Bernardo. Bet 
neužbėkime įvykiams už akių. Klūpodamas už didžiojo altoriaus, jaunasis 
studentas buvo pakeliui į mokslus, daug sunkesnius negu Grigaliaus 
universitete, kur jis puikiai išlaikė egzaminus. Šventosios Dvasios 
mokykloje pereiti į aukštesnį kursą buvo tolygu gyventi palaiminimais. 

Brolis Maksimilijonas labai greitai mokėsi šventųjų mokslo abėcėlės, 
kurią Raimondas Lulis apibendrina posakiu: „Mylėti — tai kentėti.“ Vos 


! Vargšelis. 

spėjo sumanyti grandiozinį pasaulio išgelbėjimo planą, kaip jį patį 
išbandymas prislėgė visu svoriu. Pradžioje prasidėjo spjaudymasis krauju, 
paskui — stiprūs kraujavimai. Jo sveikata niekada nebuvo stipri, o čia buvo 
liga, negailestinga jo amžiuje. Galimas dalykas, kad Maksimilijono būklė 
buvo pavojinga, galbūt net beviltiška. Bet jis nesikrimto dėl savo sveikatos, 
draugai taipogi. Buvo suteiktos tam tikros lengvatos, keliais 
pasivaikščiojimais daugiau — ir tai viskas! Atsiminimuose ir liudijimuose 
neradau nė menkiausios užuominos apie gydymą. Sergantiems džiova 
Roma yra pražūtinga; bet jis pasiliko Romoje, išskyrus vasaros atostogas. 
Maksimilijono liga prasidėjo 1917 metų vasarą. Keista, kad kolegos, netgi 
tie, kurie jį geriausiai pažinojo, apie ligą net neužsimena. Vienas iš jų, 
atidžiai stebėjęs draugą, netgi bandė mane įtikinti, kad Romoje jis nesirgo! 

Susilaikykime nuo vyresniųjų teisimo. Jie tikrai būtų jį rūpestingai 
prižiūrėję, jei būtų žinoję apie ligos sunkumą. Aš manau, kad vienintelis 
kaltininkas yra pats brolis Maksimilijonas. Jis nekalbėjo apie savo ligą, 
nesirūpino sveikata, jį netgi džiugino mintis galbūt greitai nueiti į dangų. 
Tuo metu jis ruošė užkariavimo planą, o tai buvo viso gyvenimo darbas. 
Didžiausias nesuderinamumas! Norint sužinoti, kas iš tikrųjų dėjosi jo 
širdyje, reikėtų slapta pasiklausyti tylios maldos už didžiojo altoriaus. 

Štai ką jis pats pasakoja nespausdintame ir atvirame paliudijime, 
užrašytame 1935 m. tėvo Florijono Koziuros, vyresniojo, įsakymu. Šis 
dokumentas turi didelę vertę, nes yra vienintelis, kuriame brolis 
Maksimilijonas atvirai kalba apie save. 

„Kaip atsirado Nekaltosios riterių judėjimas? Daug laiko praėjo nuo 
tada, beveik aštuoniolika metų. Aš jau užmiršau daug detalių...“ 

Broli Maksimilijonai, leisk tave truputį paerzinti. Tu turi puikią 
atmintį, bet gal nenori pasakyti per daug? 

„Vis dėlto, kadangi tėvas Vyresnysis įsakė man aprašyti Nekaltosios 
Riterijos pradžią, parašysiu, ką prisimenu. Aš, pamenu, dažnai kalbėdavau 
savo konfratrams apie kai kurių ordino narių entuziazmo trūkumą, apie 
ordino ateitį, Būtent tada mano atmintyje įstrigo tokie žodžiai: 
„Atsisakykime kompromisų, kitaip mes sužlugdysime ordiną!“ 

Mes pabrėžiame, kad jis nesako, kieno tie žodžiai. Kai kurie tėvai 
priskiria juos tėvui Ignudžiui, kolegijos rektoriui, įžymiam vienuoliui, 
didžiam asketui ir karštam primityvaus paklusnumo regulai šalininkui. 

„Mane labai paveikė tie jauni vyrai, kurie ateina pas mus su 
aukščiausiais idealais ir kartais, būdami vienuolyne, praranda šventumo 
idealus. Taigi aš galvojau, ką galima padaryti.“ Atsigręžkime dar toliau į 
praeitį. „Prisimenu, kad būdamas labai jaunas už kelis pensus nusipirkau 

Mišias puoliau veidu ant žemės ir pažadėjau Švenčiausiajai Mergelei, kuri 
sėdėjo soste kaip Karalienė virš altoriaus, kad eisiu dėl Jos į mūšį. Tada 
nežinojau, kaip tai padarysiu, bet įsivaizdavau kovą naudojant materialius 
ginklus. Kai atėjo novicijato, o gal profesijos laikas, patikėjau šį sunkumą 
prefektui, tėvui  Denisui Soviakui, kuris mano pažadą pakeitė 
įsipareigojimu kasdien kalbėti „Tavo apgynimo šaukiamės“!. Aš tebekalbu 
šią maldą iki šiol, nors dabar žinau, kokį mūšį Nekaltoji planuoja.“ 

Broli Maksimilijonai, ar supranti, kad net ir nenorėdamas, vis dėlto 
pasakei per daug? Vadinasi, Nekaltoji paprašė tave kovoti Jos pusėje? Tai 
Jos paliepimu tapai Jos riteris? Kas vyko tarp jūsų tą atmintiną valandą, 
kuri nulėmė visą tavo gyvenimą? Būtum labai naivus, jei nežinotum, „kokį 
mūšį Nekaltoji planuoja“! Asyžiaus Vargšelis irgi iki galo nesuprato 
paliepimo, raginančio atstatyti bažnyčią, nes „Mano namai baigia sugriūti“. 
Pranciškus Asyžietis tiesiog pradėjo rinkti akmenis Šv. Damijono bažnyčiai 
atstatyti. Tu irgi pažodžiui supratai gražiosios Mergelės įsakymą. „Kadangi 
Ji prašo mane kariauti, aš tapsiu riteriu.“ Klausydamasi tavo sielos, Ji 
tikriausiai šypsojosi. Tavęs laukė kitos kovos, daug sunkesnės! 

Tęsdamas savo liudijimą, tėvas Maksimilijonas paprastai atskleidžia 
dar daugiau intymių savo širdies paslapčių. „Nors buvau linkęs į išdidumą, 
potraukis prie Nekaltosios buvo daug stipresnis. Savo celėje virš klaupto aš 
visada laikiau kurio nors šventojo, kuriam Švenčiausioji Mergelė buvo 
pasirodžiusi, paveikslą. (Kaip jis išsiduoda!) Dažnai šaukdavausi šių 
šventųjų užtarimo. Matydamas vieną iš tų paveikslų, vienas brolis 
pastebėjo, kad aš turbūt turiu didelį pamaldumą tam šventajam...“ 

Žavingas išsisukinėjimas. Tėvo Maksimilijono plunksna kupina 
meilės drovumo. Jis nebūtų išlaikęs atmintyje šios nesvarbios smulkmenos, 
jei ji nebūtų reikšminga. Ar nereikėjo nuslėpti nuo smalsių akių tai, ko 
nuolatinis prisiminimas teikė laimės jo širdžiai? Da mihi amantem et sentit 
guod dico" 

Jis pasakoja toliau: „Masonai pradėjo vis įžūliau rengti 
demonstracijas, net po Vatikano langais kelti savo vėliavas, juodame fone 
vaizduojančias Liuciferį, trypiantį kojomis arkangelą Mykolą. Kai jie 
pradėjo dalyti piktus traktatus, nukreiptus prieš Šventąjį Tėvą, gimė mintis 
pradėti kampaniją prieš masonus ir kitus Liuciferio agentus.“ 


" Malda Marijai, prasidedanti žodžiais „Tavo apgynimo šaukiamės....“ 
* „Parodyk man mylimąjį ir jis supras mano žodžius“ (šv. Augustinas. Homilija 
apie šv. Joną). 

Tėvas Maksimilijonas kalbėjo ne apie dalykus, kuriuos buvo 
perskaitęs knygose; jis buvo jų liudininkas. 1917 m., minint antrą 
masonerijos šimtmetį, Roma buvo išrinkta jų šventvagiškų parodijų teatru. 
Sventojo Petro aikštėje ir prieš didingojo kalinio langus grupės fanatikų 
mosavo velniška vėliava su šūkiu: „Šėtonas turi valdyti Vatikane; popiežius 
bus jo vergas.“ 

Kiekvieną rytą tėvas rektorius pasakodavo jauniesiems vienuoliams 
incidentus, kurie atrodytų kvaili ir groteskiški, jei nebūtų kilę iš velniškos 
neapykantos. Jei Dievas yra Meilė, mes žinome maištingojo angelo vardą! 

Būdami pačioje krikščionijos širdyje, jaunieji Palatino vienuoliai 
blogio paslapties mokėsi jau nebe iš knygų, bet iš pavyzdžių. Brolio 
Maksimilijono atmintyje šie įspūdžiai išliko visą gyvenimą. Nelabai 
svarbu, kad tuo metu priešas tapo masonų vadu, kuris po dvidešimties metų 
rėmė kitas baisias erezijas. Jo vardas — Legionas, ir jis mėgsta keisti etiketę 
ir veidą, bet jo neišdildomas ženklas visada yra tas pats — neapykanta 
teisiesiems, Bažnyčiai, „mielam žemės Kristui“. Būtent „priešui“, koks 
bebūtų jo chameleoniškas aspektas, mūsų dvidešimtmetis brolis paskelbė 
karą. 

Beje, negalima nekreipti dėmesio į beasmenę kuklaus teiginio „gimė 
mintis“ formą. Kam gimė, broli Maksimilijonai? Kadangi rašai vardan 
švento paklusnumo, ar neturėtum mums visko papasakoti? 

„Norėdamas įsitikinti, jog tai Nekaltosios įkvėpta mintis, paprašiau 
mūsų direktorių tėvą Aleksandrą Basilį, jėzuitą, nuolatinį kolegijos 
studentų konfesarijų, patarimo. Jam pritarus, iš švento klusnumo 
nusprendžiau tuoj pradėti dirbti.“ 

Kiekvienas šio paprasto teksto žodis yra prasmingas. Būtent šis 
garstyčios grūdelis vieną dieną išaugs į didelį galingos veiklos medį. 

Viską, ką bedarytų, Švenčiausioji Mergelė atlieka tik Jai vienai 
būdingu stiliumi. Ji, kuri per paklusnumą nusprendė dirbti Išganymo darbą, 
reikalauja iš visų savo išrinktųjų absoliutaus sutikimo, visiško, netgi 
herojiško paklusnumo. Nėra reikalo, broli Maksimilijonai, prisipažinti 
mums, kad Nekaltoji įkvepia ir veda tave. Mums įtikinti pakanka šio 
nedidelio teksto: tu nieko nenori imtis pats. Viskas daroma iš švento 
paklusnumo. Aš tikslingai išskiriu šią savybę, nes tai yra esminis brolio 
Maksimilijono dvasingumo bruožas. Kai Bažnyčia vieną dieną jį 
kanonizuos — mes nuoširdžiai tuo tikime - jis galės būti pelnytai vadinamas 
švento klusnumo šventuoju. Čia vėl kovojanti Karalienė duoda jam 
nenugalimą ginklą: tik absoliutus iai, besąlygiškas ir visiškas, gali 


41 


numalšinti tą, kurio nuodėmę galima apibendrinti šiais žodžiais — Non 
serviam! Nekaltosios riteriai yra didvyriai ir jeigu reikės, bus paklusnumo 
kankiniai. Čia kunigas Maksimilijonas kelia pačius griežčiausius 
reikalavimus. Tas, kuris nemoka paklusti, nevertas stoti į tarnystę Tai, 
kurios aukščiausias titulas yra „Viešpaties tarnaitė“. 

Taigi jis buvo ginkluotas riteris, kurio vardas reiškė „šventą 
paklusnumą“. Koks bus jo pirmasis žygdarbis, pirmoji pergalė? Iš tiesų 
dieviškoji strategija labai skiriasi nuo žmogiškosios, ir kadangi Dievas 
įsteigė savo viešpatavimą nuo kryžiaus aukštumos, — Regnai a cruce Deus“, 
— kaip Jo mokiniai galėtų išdrįsti tikėtis, kad su jais bus elgiamasi kitaip, 
negu su jų Mokytoju? 

Šio jauno lenkų vienuolio antroji išrinkimo žymė buvo kentėjimas. 
„Mes išvykome atostogų į mūsų kaimo namus „La Vigna“, kurie buvo 
pusvalandis kelio nuo kolegijos“. Vieną dieną, bežaidžiant futbolą, pajutau 
kraują, kylantį iš gerklės. Išsitiesiau ant žolės. Tėvas Bijazy manimi 
pasirūpino. Ilgą laiką spjaudžiau kraują. Buvau laimingas nuo minties, kad 
gal jau galas! Po kurio laiko nuėjau pasirodyti gydytojui. Jis parsiuntė mane 
atgal ekipažu ir liepė tuoj pat gultis. Priemonės nepadėjo sustabdyti 
besitęsiančių kraujavimų. Tomis dienomis tėvas Žėromas Bijazy dažnai 
mane lankė.“ 

Romoje kalbėjausi su tėvu Čikitu, tėvo Maksimilijono prefektu nuo 
1912 iki 1914 metų. Jis man pasakė, kad, kai jaunasis brolis atvyko iš 
Lenkijos, jis buvo raudonskruostis, visada šaltomis rankomis. Žiemą nuo 
šalčio ant rankų išsikeldavo skausmingos votys — kraujo apytakos sutrikimo 
arba širdies ydos požymiai — ir labai jį vargindavo. Tėvas Čikitas nuvedė 
Maksimilijoną pas specialistus, kurie nustatė skirtingas diagnozes; bet 
niekas iki pat karo pradžios nė neįtarė tuberkuliozės. Aš klausinėjau apie 
maitinimą karo metais, ir man pasakė, kad broliai per daug nebadavo. Be 
to, Kolbės šeimoje šia liga niekas nesirgo. Peršasi išvada, kad jis susirgo 
tuberkulioze Romoje po 1914 metų. 

Keista, kad kolegijoje jį  pažinojusiųjų parodymuose net 
neužsimenama apie tokią sunkią ligą, kuri buvo benusinešanti jo gyvybę. 
Jei mes neturėtume šito Maksimilijono ranka rašyto dokumento su jo 


! Netarnausiu. 

* Dievas viešpatauja nuo Kryžiaus. 

Ž „Vigna“ iš tiesų buvo ne kaime, bet ant miesto kalvos, nuo kurios matėsi senovės 
Karakulos maudyklių griuvėsiai; šioje vietovėje buvo ir tebėra daug atvirų vietų. 


42 


parašu, iškiltų pagunda suabejoti, ar jis iš viso sirgo. Visi draugai tvirtina, 
kad jis niekada nesiskundė. Vienas mokyklos draugas, tėvas Albertas 
Arzilis, pasakoja mums apie tėvą Maksimilijoną dažnai varginusius stiprius 
galvos skausmus, apie kuriuos niekas, išskyrus tėvą rektorių ir dar kelis 
brolius, net neįtarė. „Aš sužinodavau, kad jis kenčia didžiausius skausmus 
tik iš jo veido spazmų.“ 

Jo draugas tėvas Palas savo liudijime net nemini jį ištikusios ligos. 
Apie tai nekalba ir tėvas Pignalberis, vienas iš septynių įkūrėjų, o jie 
gyveno kartu. Pareigingasis tėvas Bijazy, kuris buvo jo patikėtinis skausmo 
valandomis, nusinešė į kapą tėvo Maksimilijono sielos atsivėrimus, jo 
džiaugsmą nuo minties, kad galbūt jau arti diena, kai „jis Ją išvys“. Ši frazė 
turbūt buvo paimta iš jo mėgstamo prancūzų himno mūsų Poniai su mielu 
priedainiu „Vieną dieną aš Ją išvysiu“. 

Slėpti nuo artimiausių draugų savo kančias yra herojiškumas. Tai 
būtina, norint visiškai paneigti svarbiausią žmogaus savisaugos instinktą. 
Ar taip elgdamasis, jis tiesiog pakluso Nekaltajai? Ar tai nebuvo pamatų 
dėjimas darbui, kuris, kad būtų dieviškas, turi būti paženklintas kryžiumi? 
Mes čia susiduriame su „šventųjų mokslu“, kuris taip skiriasi nuo mūsų 
riboto žmogiško supratimo! 

„Po dviejų savaičių, — ramiai pasakoja toliau brolis Maksimilijonas, — 
gydytojas pirmą kartą leido išeiti į lauką. Lydimas klieriko brolio Osanos, 
aš sunkokai vykau į mūsų namus kaime. Pamatę mane, broliai sušuko iš 
džiaugsmo ir atnešė man šviežių figų, duonos ir vyno. Nesijaučiau sergąs, 
skausmai ir kraujavimai jau buvo liovęsi. Tą dieną broliui Žėromui Bijazy 
ir tėvui Jozefui Palui, kuris buvo įšventintas prieš mane, bet lankė tą patį 
teologijos kursą, aš pirmiausia patikėjau savo planą įkurti draugiją. Tačiau 
iškėliau sąlygą, kad jie pirmiau paprašytų savo dvasinių vadovų leidimo, 
kad mes būtume tikri, jog tai Dievo valia.“ 

Mums reikia tik truputį išmanyti psichologiją, kad suprastume, kaip 
stipriai jauną sergantį brolį buvo pavergusi mintis, kurią galiu pavadinti 
„įkyria“. Ar ne visi šventieji yra apsėsti Dievo? Ar šventumas nepriklauso 
nuo ištikimo „taip“, kuris kiekviename išbandyme patvirtina Mokytojo 
nukryžiuojančius įsakymus? Jaunuolis, kupinas prigimtinės išminties, būtų 
pasakęs malonei: „Palauk truputį, kol pasveiksiu.“ Brolis Maksimilijonas 
pasinaudojo šiuo pirmu atokvėpiu ir atskleidė broliams savo grandiozinius 
planus. 

Aš sąmoningai pasirinkau žodį „grandioziniai“. Liudijimai per mažai 
pabrėžia tėvo Maksimilijono šventą tikslą. Jis matė plačiai. Jis norėjo 

VISKO. Jis kūrė didelio užkariavimo planus. Vieną dieną jis pasakė savo 
draugui: „Jėzuitai sako: Ad majorem Dei gloriam', o aš sakau: Ad 
maximam Dei gloriam“. Nepakako sakyti „didesnei“, jis turėjo pavartoti 
aukščiausią laipsnį, nes, pasak jo, tik jis vienas vertas Dievo. 

Bet Maksimilijonas dar nieko neįrodė. Ugningi žodžiai galėjo būti tik 
tuščias gyrimasis. Mes žinome, kad ne visi mokslo draugai buvo kupini 
entuziazmo. Kai kurie šyptelėdavo, išgirdę jo karinius terminus. 
Pavyzdžiui, Maksimilijonas sakydavo: „Mes priversime judėti sunkiąją 
artileriją; šitas ar anas bus mūsų 420. Švenčiausiosios Mergelės šaukimasis 
privers priešą bėgti...“ Bet ne visi draugai turėjo kareiviško kraujo. Iki pat 
mirties jis mėgo kalbėti apie karo variklius ir nešiotis kišenėse garsiąsias 
„bombas“, turėjusias sutriuškinti priešą, — gausias Stebuklingųjų 
medalikėlių atsargas. 

Palaiminti tyraširdžiai! Juos pirmiausiai reikia užkariauti. 
Paklausykite toliau: „Kai pasijutau kiek geriau, buvau pasiųstas į Viterbą 
ilsėtis su draugu broliu Antonijumi Glovinskiu. Kaip tik tada tėvas 
Glovinskis ir įstojo į M. P. Netrukus prie jo prisijungė brolis Antonijus 
Mansis, greitai miręs, ir brolis Henris Granata iš Neapolio provincijos. 
Išskyrus šiuos narius, niekas kolegijoje net neįtarė M. I. egzistavimo. Tik 
rektorius tėvas Stefanas Ignudis buvo su viskuo susipažinęs. M. I. nieko 
nedarė be jo sutikimo, nes Švenčiausiosios Mergelės Marijos valia 
vykdoma per paklusnumą.“ 

Štai jo įkyrioji mintis: paklusnumas, paklusnumas! — jo nekintama 
idėja ir nenugalimas ginklas. 

Tėvas Maksimilijonas turbūt nesuvokė, kad savo vyresniesiems jis 
kėlė nemažai sunkumų. Įsivaizduokite save nors trumpam jų vietoje. Štai 
jis žvelgia tiesiai tau į akis savo atviru ir skvarbiu žvilgsniu ir sako: 
„Įsakinėk! Visame kame, ką tu įsakysi, aš matysiu labai malonią Dievo 
valią. Aš aklai paklusiu.“ 

O kad jis būtų norėjęs diskutuoti! Bet ne, jis viską priėmė paraidžiui. 
Laimingas šventųjų gudrumas. Esu įsitikinusi, kad savo vyresniesiems 
tėvas Maksimilijonas ne kartą sukėlė nemigą; nelengva būti laikomam 
Dievo valios atstovu. Todėl žinodami, koks jis nuolankus, greitas paklusti, 


! „Didesnei Dievo garbei“ — jėzuitų šūkis. 

* Didžiausiai Dievo garbei. 

3 Militia Immaculatae — palaimintojo Maksimilijono įkurto Nekaltosios riterių 
judėjimo lotyniškas pavadinimas. Literatūrinis vertimas — Nekaltosios riterija, 
kareivija. JAV vartojamas pavadinimas: Nekaltosios riteriai. 


jaudinančiai nuoširdus, visi gerai pagalvodavo, ar verta prieštarauti. Ar 
žinai, tėve Maksimilijonai, kad esi, pats to nežinodamas, didis diplomatas? 
Mes vėliau pamatysime, kad antgamtinis paklusnumas buvo nenugalimas 
jo argumentas. 

„Taigi, — jis pasakoja toliau, — tėvui rektoriui leidus, 1917 m. spalio 17 
d. išvakarėse mes sušaukėme pirmąjį susirinkimą, kuriame dalyvavo 
pirmieji septyni nariai: tėvas Jozefas Palas, Rumunijos provincijos kunigas, 
tėvas Antonijus Glovinskis, Rumunijos provincijos dekanas, miręs 1918 
m., brolis Žėromas Bijazy iš Paduvos provincijos, miręs 1929 m., tėvas 
Kvirikas Pignalberis iš Romos provincijos, brolis Antonijus Mansis ir 
brolis Henris Granata, abu iš Neapolio provincijos, ir aš'. 

Šis susirinkimas vyko vakare slapta vidinėje celėje, už uždarytų durų. 
Prieš mus buvo Nekaltosios statulėlė, pastatyta tarp dviejų pašventintų 
žvakių. Brolis Žėromas Bijazy buvo sekretorius. Padrąsinti tėvo 
Aleksandro Basilio, kuris taip pat buvo Šventojo Tėvo nuodėmklausys, 
pažado, kad jis paprašys Jo Šventenybę palaiminti M. I., ketinome sukurti 
jos programą. 

Tačiau tėvas Aleksandras neištesėjo pažado, ir mes gavome Šventojo 
Tėvo žodinį palaiminimą per mūsų ordino vyskupą Dominyką Žakė, 
tuometinį kolegijos bažnyčios istorijos profesorių. Daugiau nei metus po 
pirmojo susirinkimo M. I. nejudėjo į priekį ir iškilo tiek daug kliūčių, kad 
patys nariai nebedrįso apie tai kalbėti. Vienas iš jų netgi mėgino įtikinti 
kitus, kad viskas buvo veltui. Būtent tada tėvas Antonijus Glovinskis ir po 
trijų dienų brolis Antonijus Mansis užsikrėtė ispanišku gripu, mirė ir 
iškeliavo į namus pas Nekaltąją. Na o aš patyriau sunkų atkritimą; smarkiai 
kosėjau ir spjaudžiau kraują. Atleistas nuo kursų, išnaudojau laiką 
perrašydamas M. I. programą, kad galėčiau ją pateikti vienuolyno tėvui 
generolui Dominykui Tavaniui gauti raštiškam palaiminimui. Tėvas 
generolas parašė palaiminimą ir pareiškė norą išplatinti M. I. tarp 
katalikiško jaunimo. Jis pridūrė: „Jei jūsų būtų dvylika!“ Nuo tos dienos 
prasidėjo naujų narių antplūdis. Pirmajame etape M. I. veikla susidėjo iš 
meldimosi ir Stebuklingųjų medalikėlių dalijimo. Tėvas generolas net davė 
mums pinigų jiems nupirkti.“ 

Tebus man atleista, kad taip intensyviai cituoju šį vertingą tekstą, 
kuris vieną dieną tikrai taps dar didesnių studijų objektu. Prieš aprašinėjant 


3 Nors pirmasis susirinkimas įvyko spalio 16 d., spalio 17 d. liturgija prasidėdavo 
Sv. Margaritos Marijos Alakok šventės „pirmaisiais Mišparais“. Todėl spalio 17 d. 
visada laikoma judėjimo įkūrimo diena. 


tėvo Maksimilijono darbą, naudinga pamatyti jo kuklią pradžią. Dievas 
naudoja tam tikrus metodus, kurie labai panašūs. Kiekvieno įsteigimo 
pamatai — visada daug kančios, daug priešingumų ir daug vienišumo. 

„Buvo septyni šventi įsteigėjai“, — sakys juokaudamas tėvas 
Maksimilijonas. Bet ne visi septyni vienodai tikėjo būsimuoju darbu. 
Vienas iš jų, kurio vardą tėvas Maksimilijonas gailestingai nutyli, netgi 
stengėsi atkalbėti kitus sakydamas, kad „nė vienas iš jų nebuvo protingas“. 
Jaunasis vienuolis neturėjo teisės ginti savo darbo, nes tėvas generolas 
uždraudė jam tuo rūpintis. 

„Daugiau kaip metus, — rašo tėvas Palas savo liudijime, — net su 
mumis, pirmaisiais judėjimo nariais, jis nekalbėjo apie savo darbą.“ 
Akivaizdu, kad minimi metai buvo apatijos metai. Kiti kalbėjo apie darbą, 
norėdami jam pakenkti, bet jis pats nieko negalėjo sakyti. Mes galime tik 
spėlioti, kiek jam tai kainavo! 

Reikšminga tai, kad savo pareiškime tėvas Maksimilijonas teigia, kad 
jo darbo varomąja jėga tampa dviejų riterių mirtis. „Jie nuėjo namo pas 
Nekaltąją melstis už riterių reikalą, skirtą Jos tarnystei.“ 

Tėvas Maksimilijonas niekada nesiliovė teikti didelę reikšmę savo 
dangiškiems pastiprinimams. Vieną dieną jis pasakys: „Kiekvieną kartą, kai 
reikalai prastai klostosi, Nekaltoji pasišaukia vieną iš mūsų į dangų, kad jis 
galėtų veiksmingiau padėti. Čia, žemai, mes galime dirbti tik viena ranka, 
nes kita turime už ko nors laikytis, kad patys nepargriūtume; bet danguje 
turėsime laisvas abi rankas ir Švenčiausioji Mergelė bus mūsų globėja.“ 

Ar šiuose žodžiuose nejaučiamas „Žiedelių“ gaivumas? 

Aš manau, kad netgi šiandien nepakankamai vertinamas tėvo 
Maksimilijono žavus paprastumas. Vaiko paprastumas! Jis buvo 
stebuklingai apsaugotas nuo suaugusiojo amžiaus blogybių — liūdesio ir 
nusiminimo — gyvenimo nepasisekimų karčių vaisių, todėl įsidėmėkime, 
kad tėvas Maksimilijonas niekada nepatyrė nė menkiausio pralaimėjimo. 
Viskas, kas jam nutiko, absoliučiai viskas, atėjo iš labai švelnių mylimos 
Karalienės rankų, kuri, natūralu, davė jam viską, kas geriausia pasaulyje. 
Jeigu jis nematė to, nesuprato — na, tada tuo geriau! Taip tikėjimas turėjo 
lemiamą žodį. 

Iki šventosios Kūdikėlio Jėzaus Teresės niekas nėra daugiau nuveikęs 
puoselėjant tą vaikišką dvasią, kurią ji padėjo mums atgauti ir kuri yra 
Evangelijos abėcėlė. Nisi efficiamini sicut parvuli'. Galima parašyti gražią 
knygą apie žavų atvirumą šio barzdoto misionieriaus, dažnai nuviliančio 


! „Jei nepasidarysite kaip vaikai“ (Mt 18, 13). 

mus savo tiesiais žodžiais, aiškiais kaip dvasios kalavijas ir paprastais kaip 
dangiška logika. Tik šventieji iš tiesų stengiasi padaryti visas išvadas iš 
permatomos prielaidos: „Dievas yra meilė.“ Tėvas Maksimilijonas turėjo 
nuostabiai sveiką nuovoką ir buvo logiškas iki galo. 


—R i — 

vyrams: rugpjūčio 22-27 d. 


Penkios dienos tam, kas svarbiausia gyvenime 


Koks mano gyvenimo tikslas? — Kaip išgelbėti savo sielą? — Kaip atlikti 
gerą gyvenimo išpažintį? — Kaip tvarkyti savo gyvenimą pagal šį tikslą? — 
Kaip Kristaus pavyzdys rodo man kelią? — Kaip giliau pažinti tikėjimą? — 
Kokia mano vieta Bažnyčioje? — Kodėl katalikų tikėjimas teisingas? 


Šv. Ignaco rekolekcijos ypač šiandien yra nepaprastai aktualios! 


„„ Realiai gyvenu gerai, o kitų akimis net ypač gerai. Tačiau nuolatinis 
dvasinis chaosas kankino dieną ir naktį. Blaškymasis turėjo įtakos mano 
fizinei ir dvasinei sveikatai. Nuolat vargino begalės darbų, pareigų, ir 
nuolatinis ateities planavimas bei koregavimas. Jaučiausi pavargusi, liūdna, 
su tuštuma širdyje bei nuolat kankinančia beprasmio gyvenimo vizija. 
Užteko vienos savaitės rekolekcijų, kad ridenimąsi žemyn, savo noru, 
sustabdyčiau ir atrasčiau vieną gyvenimo tikslą bei nukreipčiau savo planus 
jam pasiekti. Chaosas išnyko kaip dūmas, nes supratau, kad gyvenau 
turėdama daug tikslų ir begales griūvančių nerealių planų. Rekolekcijų 
metu pagaliau atradau save ir pajutau ramybę. Pradėjau rūpintis ne savo 
išore, o vidumi. Šitaip gyventi daug sunkiau, turi būti sau teisingas, negali 
savęs apgaudinėti, o situacijas ir galimybes vertinti realiai. Įsivaizdavimo 
principas čia netinka. Nuolat turi klausti savęs: kodėl, kam to reikia ir kas iš 
to bus. Ačiū Dievui, pagaliau supratau, kas ta puikybė, ir jai atėjo galas...“ 


Iš rekolekcijų 2010 m. rugpjūčio mėn. 


Šios rekolekcijos vyks Kaune, Šv. Kazimiero priorate, Birutės g. 1. Jos 
prasidės pirmadienį 12.00 val. (prašome atvykti iki 11.30 val.) ir baigsis 
šeštadienį po Mišių (šv. Mišios 9.00 val.). 

Auka už nakvynę ir maistą — 250 Lt. 

Norinčius dalyvauti rekolekcijose prašome kreiptis į priorato kunigus: 

tel.: (8—37) 345357 arba 8-618-12953, 


arba el. paštu prioratas(a)fsspx.lt 

liepos 25-30 d. 


Dalyvavimo šiose rekolekcijose sąlyga yra žinojimas apie tobulą 
pamaldumą Svč. M. Marijai (plg. „Auksinė knyga“). Idealu būtų dalyvauti 
tiems, kurie jau dalyvavo šv. Ignaco rekolekcijose. 


Rekolekcijos vyks Kaune, Šv. Kazimiero priorate, Birutės g. 1. Jos prasidės 
pirmadienį 15.30 val. (prašome atvykti iki 15.00 val.) ir baigsis šeštadienį 
po Mišių (šv. Mišios 11 val.). 
Auka už nakvynę ir maistą - 250 Lt. 
Norinčius dalyvauti rekolekcijose prašome kreiptis į priorato kunigus: 

tel.: (8—37) 345357 arba 8—-618—12953, 


arba el. paštu prioratas(Ofsspx..lt 


„Galiausiai aš garsiai pareiškiu, kad perskaitęs beveik visas knygas 
apie pamaldumą Švenčiausiajai Mergelei ir bičiuliškai pasikalbėjęs su 
švenčiausiomis bei išmintingiausiomis pastarųjų laikų asmenybėmis, 
neišgirdau ir nesužinojau nieko panašaus į mano norimą apibūdinti 
pamaldumo Šventajai Mergelei praktiką, reikalaujančią iš sielos daugiau 
pasiaukojimo Dievui, išvalančią ją pačią ir jos savimeilę, kuo ištikimiausiai 
išlaikančią ją malonėje ir malonę joje, kuo tobuliausiai ir lengviausiai 
suvienijančią ją su Jėzumi Kristumi ir galiausiai pašlovinančią Dievą, 
pašventinančią sielą ir naudingą artimui. 

Kadangi šio pamaldumo esmė slypi viduje, kurį jis turi formuoti, ne 
visi supras jį vienodai: kai kurie sustos prie to, kas jame išoriška, bei toliau 
nebeis, ir tokių bus daugiausia; kai kurie, labai nedaugelis, įžengs į jo vidų, 
bet palypės tik vieną laiptelį Kas užkops į antrą? Kas pasieks trečią? 
Galiausiai kas ten pasiliks? Tik tas, kuriam Jėzaus Kristaus Dvasia atskleis 
šią paslaptį ir nuves ten kaip labai ištikimą sielą, kad ji galėtų daryti 
pažangą iš dorybės į dorybę (Ps 83, 8), iš malonės į malonę, iš šviesos į 
šviesą iki pat virtimo Jėzumi Kristumi ir iki pat jo amžiaus žemėje bei 
šlovės danguje pilnatvės (Ef 4, 13).“ 

Auksinė knyga, nr. 116-119. 

VšĮ „Laetitia“ leidybinio projekto 


„Už Tradiciją“ knygos 


Tėvas Emanuelis. TRAKTATAS APIE BAŽNYČIOS 
TARNYSTĘ 


Žymaus prancūzų klebono, benediktino vienuolio, dvasinio rašytojo patarimai 
broliams kunigystėje, kaip išlaikyti maldos dvasią Bažnyčios tarnystėje. 


Minkštas viršelis, 52 p. Kaina 2 Lt. 


TRADICINĖS IR NAUJOSIOS MIŠIOS 


1969 m. liturginės reformos problema (straipsnių rinkinys) 
Detali teologinė ir liturginė naujųjų Mišių analizė atskleidžia, kad šios apeigos 
nesuderinamos su katalikų Tradicija. Trumpa Romos ritualo istorija, visas 
tradicinių ir naujųjų Mišių tekstas. 


Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 
VERKI? Moterų kančios po aborto 


Autentiški moterų liudijimai apie išgyvenimus po aborto (poabortinį sindromą). 
Knyga atvirai sako tiesą apie negimusių vaikų žudymą ir jo pasekmes pačiai 
motinai. 


Minkštas viršelis, 184 p. Kaina 5 Lt. 


Sv. Vincentas Lerinietis. PRIMINIMAS 

Tai klasikinis veikalas apie Tradicijos reikšmę Bažnyčioje, kuriuo rėmėsi popiežiai 
ir Bažnyčios susirinkimai. Ši knyga parašyta V amžiuje, bet kaip niekada aktuali 
šiais modernizmo laikais. 


Minkštas viršelis, 72 p. Kaina 5 Lt. 


Arkivysk. Marcel Lefebvre. ATVIRAS LAIŠKAS 
SUTRIKUSIEMS KATALIKAMS 


Kodėl žymus misionierius ir hierarchas ryžtasi konfliktui su Roma? Nes iškilo 
grėsmė katalikų tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre?*o pozicijai! 


Minkštas viršelis, 160 p. Kaina 7 Lt. 

Kun. Juozas Lomanas. OUO0 VADIS, MODERNIOJI 


EUROPA? 

Europos kelias iš pagonybės į katalikišką civilizaciją ir atgal į pagonybę. Tragiška 
istorija, iliustruota šimtais citatų iš žymių filosofų ir mokslininkų veikalų. Atstoja 
populiarų įvadą į moderniąją filosofiją. 


Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 


derybos su Vatikanu 2004 metais 

Rinkinyje pateikti interviu ir brolijos gen. vyresniojo paskaita atskleidžia, kad 
brolijos siūlomas grįžimas prie Tradicijos yra vienintelė išeitis iš šiandieninės 
krizės Katalikų Bažnyčioje. 


80 p. Kaina 3 Lt. 


Šv. Liudvikas Marija Grinjonas de Monforas. AUKSINĖ 


KNYGA : 
XVIII a. prancūzų šventojo veikalų apie tobulą pamaldumą Švč. Mergelei Marijai 
rinkinys. Katalikų dvasinės literatūros klasika. 


Kietas viršelis, 324 p. Kaina 24 Lt. 


AUKSTYN SIRDIS. Katalikų maldos ir giesmės 

Šv. Mišių (pagal 1962 m. Mišiolą) tekstas lotynų ir lietuvių kalbomis, visos 
žymiausios maldos, litanijos ir pamaldžios praktikos, šimtai lotyniškų ir lietuviškų 
giesmių (daugelis iš jų su natomis), patogi maldų ir giesmių rodyklė. 

Geriausia dovana Pirmosios šv. Komunijos ar Sutvirtinimo proga! 


Net 900 puslapių ant plono popieriaus, kietas viršelis. Kaina 39 Lt. 


Knygų serija „BAZNYCIOS MOKYMAS“ su garsiomis 
enciklikomis ir Bažnyčios Magisteriumo tekstais 

Daug mūsų laikmečio klausimų bei problemų popiežiai jau seniai numatė ir pasiūlė 
jų sprendimą. Pirmosios knygos skaitytojas daug sužinos apie Bažnyčios įsteigimą 
ir konstituciją bei jos reikalingumą išganymui, taip pat apie tai, kaip popiežiai iki 
Vatikano II Susirinkimo vertino ekumenizmo judėjimą. 


I knyga. Apie Bažnyčią 
Kietas viršelis, 180 p. Kaina 22 Lt. 


II knyga. Bažnyčia ir liberalizmas 

Kietas viršelis, 220 p. Kaina 21 Lt. 


III knyga. Apie Santuokos Sakramentą ir auklėjimą 
Kietas viršelis, 239 p. Kaina 21 Lt. 


Prel. dr. Feliksas Bartkus, kan. dr. Pijus Aleksa. DIEVAS 
IR ZMOGUS. Katalikų tikėjimo tiesos, dorovės reikalavimai ir 
priemonės sielai pašvęsti 

Lietuvoje išleistas pirmą kartą; apima daugelį religinio gyvenimo aspektų ir 
šiuolaikinių dorovinių problemų; skaidrus turinys; yra abėcėlinė dalykinė rodyklė; 
aiškus suskirstymas; didelis šriftas, patogu skaityti; paprasta ir aiški kalba. 


Kietas viršelis, 670 p. Kaina 55 Lt. 


NAUJIENA 


Marija Vinovska. MAKSIMILIJONO KOLBES 
PASLAPTIS (Biografija) 

Knygoje aprašomas lenko pranciškono, Nekaltosios Riterijos  (Militia 
Immaculatae) įkūrėjo kun. Maksimilijono Kolbės gyvenimas. Vaikystėje 
apsireiškusi Švč. Mergelė Marija visam amžiui pavergė jo širdį. Besąlygiškai 
vykdydamas Jos, o per Ją ir Dievo valią, tėvas Maksimilijonas pasirinko 
apaštalavimą per spaudą. Lenkijoje ir Japonijoje jis įkūrė Nekaltosios miestus 
(Nepokalianovą ir Mugenzai no Sono), kur vienuoliai spausdino katalikiškus 
leidinius. 1941 m. kunigas buvo žiauriai nukankintas nacių koncentracijos 
stovykloje, kai pasisiūlė numirti vietoj pasmerkto šeimos tėvo. 1984 m. jis 
paskelbtas šventuoju. Lietuviškas knygos leidimas skiriamas Maksimilijono 
Kolbės 70-osioms mirties metinėms paminėti. 


Minkštas viršelis, 144 p. Kaina 16 Lt. 


Kun. Karl Stehlin. MILITIA IMMACULATAE 
Knygelė supažindina su šv. Maksimilijono Kolbės įsteigtu Militia Immaculatae 
(MI) judėjimu: jo atsiradimu, istoriniu vystymusi, tikslais ir jų įgyvendinimo 
būdais. Pateikiami originalūs įstatai ir tėvo Maksimilijono pastabos, skirtos MI. 
32 p. Kaina 7 Lt. 

Numatoma išleisti: 


Iš serijos „BAŽNYČIOS MOKYMAS“: 
IV knyga. „Modernizmas“ 
V knyga. „Švč. Mergelė Marija išganymo darbe“. 


Serija bus tęsiama. 

Liturginis kalendorius 
Gegužė 

Gegužės 1 S - Baltasis sekmadienis, Velykų oktava - I klasė. 
Dievo Gailestingumo šventė. Motinos diena. 
Gegužės 2 Pr — Šv. Juozapas Darbininkas, Švč. M. Marijos Sužadėtinis, išp. — I kl. 
Gegužės 3 A — Eilinė diena — IV klasė; šv. Aleksandro I, pop., Evencijaus ir 
Teodulo, kankinių, ir šv. Juvenalio, vysk. ir išp., minėjimas. 
Gegužės 4 T - Šv. Monika, našlė — III klasė. 
Gegužės 5 K — Šv. Pijus V, pop. ir išp. — III klasė. (Pal. Mykolas Giedraitis, išp.) 
Kunigų ketvirtadienis. 
Gegužės 6 P - Eilinė diena — IV klasė; Švč. Jėzaus Širdies penktadienis. 
Gegužės 7 Š - Šv. Stanislovas, vysk. ir kank. — III klasė. 
Nek. Marijos Širdies šeštadienis. 
Gegužės 8 S — II sekmadienis po Velykų - II klasė. 
Gegužės 9 Pr — Šv. Grigalius Nazianzietis — III klasė. 
Gegužės 10 A - Šv. Antoninas, vysk. ir išp. — III klasė; šv. Gordiono ir Epimacho, 
kank., min. (Kaišiadorių vyskupijoje: katedros konsekravimo metinės — I klasė.) 
Gegužės 11 T- Šv. Pilypas ir Jokūbas, apaštalai — II klasė. 
Gegužės 12 K — Šv. Nerėjas, Achilas ir Domicelė, merg., bei Pankratas, kankiniai, 
- III klasė. 
Gegužės 13 P — Šv. Robertas Belarminas, vysk., išp. ir Bažn. mok. — III klasė. 
Gegužės 14 Š - Eilinė diena — IV klasė; šv. Bonifaco, kank., min. 
Gegužės 15 S - III sekmadienis po Velykų — II klasė. 
Gegužės 16 Pr - Šv. Ubaldas, vysk. ir išp. — III klasė. 
Gegužės 17 A — Šv. Paskalis Bailonas, išp. — III klasė. 
Gegužės 18 T- Šv. Venantas, kank. — III klasė. 
Gegužės 19 K — Šv. Petras C., pop. ir išp. — III klasė; šv. Pudencijonos, merg., min. 
Gegužės 20 P — Šv. Bernardino Sieniečio, išp., min. 
Gegužės 21 Š- Eilinė diena. 
Gegužės 22 S - IV sekmadienis po Velykų — II klasė. 
Gegužės 23 Pr - Eilinė diena. 
Gegužės 24 A - Eilinė diena. 
Gegužės 25 T - Šv. Grigalius (VII), pop. ir išp. — III klasė; šv. Urbono I, pop. ir 
kank., minėjimas. 
Gegužės 26 K — Šv. Pilypas Neris, išp. — III klasė; šv. Eleut., pop. ir kank., min. 
Gegužės 27 P - Šv. Beda Garbingasis, išp. ir Bažn. mok. — III klasė; šv. Jono I, 
pop. ir kank., minėjimas. 
Gegužės 28 Š — Šv. Augustinas (Kenterberietis), vysk. ir išp. — III klasė. 
Gegužės 29 S — V sekmadienis po Velykų — II klasė. 
Gegužės 30 Pr — Šv. Felikso I, pop. ir kank., minėjimas. 
Mažosios litanijos, arba maldavimai (Kryžiaus dienos). 
Gegužės 31 A - Švč. M. Marija Karalienė — II klasė; šv. Petronėlės, merg., min. 
Mažosios litanijos, arba maldavimai (Kryžiaus dienos). 

Birželis 
Birželiol T - Kristaus Viešpaties Žengimo į dangų vigilija — II klasė. 
Mažosios litanijos, arba maldavimai (Kryžiaus dienos). 
Birželio 2 K - Viešpaties Žengimas į dangų (Šeštinės) — I klasė. 
Visuot. Bažnyčioje privaloma šventė. 
Kunigų ketvirtadienis. 
Birželio 3 P - Penktadienis po Žengimo į dangų — IV klasė. 
Švč. Jėzaus Širdies penktadienis. 
Prasideda pasiruošimo Sekminėms novena — „Veni, Creator“. 
Birželio 4 Š - Šv. Pranciškus Karačiolas, išp. — III klasė. 
Nek. Marijos Širdies šeštadienis. 
Birželio 5 S — Sekmadienis po Žengimo į dangų - II klasė. — Tėvo diena. 
Birželio 6 Pr — Šv. Norbertas, vysk. ir išp. — III klasė. 
Birželio 7 A - Eilinė diena. 
Birželio 8 T - Eilinė diena — IV klasė. 
Birželio 9 K - Eilinė diena — IV klasė; šv. Primo ir Felicijono, kankinių, min. 
Birželio 10 P - Šv. karalienė Margarita, našlė — III klasė. 
Birželio 11 Š - Šv. Barnabas, apaštalas — III klasė. 
Birželio 12 S - Sekminių sekmadienis — I klasė. 
Birželio 13 Pr —- Pirmadienis Sekminių oktavoje — I klasė. 
Birželio 14 A - Antradienis Sekminių oktavoje — I klasė. 
Birželio 15 T - Sekminių metų ketvirčio diena — I klasė. 
Patariamas pasninkas ir susilaikymas nuo mėsiškų valgių. 
Birželio 16 K - Ketvirtadienis Sekminių oktavoje — I klasė. 
Birželio 17 P - Sekminių metų ketvirčio diena — I klasė. 
Patariamas pasninkas ir susilaikymas nuo mėsiškų valgių. 
Birželio 18 Š- Sekminių metų ketvirčio diena — I klasė. 
Patariamas pasninkas ir susilaikymas nuo mėsiškų valgių. 
Birželio 19 S — I sekmadienis po Sekminių, Švenčiausiosios Trejybės šventė — I kl. 
Birželio 20 Pr - Šv. Silverijaus, pop. ir kank., minėjimas. 
Birželio 21 A - Šv. Aloyzas Gonzaga, išp. — III klasė. 
Birželio 22 T - Šv. Paulinas Nolietis, vysk. ir išp. — III klasė. 
Birželio 23 K — Švenčiausiojo Kristaus Kūno šventė (Devintinės) — I klasė. 
Visuot. Bažnyčioje privaloma šventė. 
Birželio 24 P — Šv. Jono Krikštytojo Gimimas (Joninės) — I klasė. (Kauno 
arkivyskupijoje: arkivyskupijos globėjas.) 
Birželio 25 Š — Šv. Vilhelmas, abatas — III klasė. 
Birželio 26 S — II sekmadienis po Sekminių, — II klasė. 
Birželio 27 Pr - Eilinė diena. 
Birželio 28 A - Petrinių vigilija — II klasė. 
Birželio 29 T - Šv. Petras ir Paulius, apaštalai (Petrinės) — I klasė. 
Visuot. Bažnyčioje privaloma šventė. 
Birželio 30 K - Šv. Pauliaus, apaštalo, paminėjimas — III klasė; šv. Petro, ap., min. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Svč. Sakramento adoracija. 
10.00 Giedotinės šv. Mišios, po jų —- katechezė. 


Šiokiadieniais: 
I- V: 7.15 Šv. Mišios* / 18.15 rožančius (IV: 18.00 
Švč. Sakramento adoracija) / 19.00 šv. Mišios. 
VI: 
8.15* /9.00 Šv. Mišios. 


* Šių Mišių gali nebūti, prašome iš anksto pasiteirauti tel. 8—618—-12953. 
Išpažintį galima atlikti iki rožančiaus (vakarinių pamaldų), šeštadienį 
ir sekmadienį — iki rytinių šv. Mišių, taip pat kitu laiku paprašius 
kunigo. 

Nuo kovo mėn. pamaldos vakare prasidės viena valanda vėliau. 


Šiauliai 
Šv. Ji uozapo namai 


Šiuo metu vyksta statybiniai darbai. Dėl Mišių sekmadieniais 
prašome pasiteirauti iš anksto. 


Galima susitarti dėl kitų sakramentų, ligonių aplankymo ir katekizmo 
pamokų. Tel: 8-618-12953. 


Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8-37) 749563 
Mob.: 8-618-12953 
El. paštas: prioratas(Ofsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a.s.: LT44 7290 0000 0170 0223 (aukoms) 
VšĮ „LAETINIA“: 
a.s.: LT71 7290 0000 0170 0222 (knygoms) 


